Srbija izabrala: najviše glasova za Adele, David Guettu i The Prodigy! Srbija izabrala: najviše glasova za Adele, David Guettu i The Prodigy!\n11. maja 2016. — Autor: EXIT\nAnketa koju je ove godine medijska grupa Antena sprovela među ciljnom grupom od 20 do 34 godine, nedvosmisleno je pokazala čiji nastupi su najtraženiji među mladim ljudima u Srbiji. Sa ubedljivom većinom i sa po 20% glasova, prvo mesto dele pevačica Adele i najpopularniji svetski DJ i muzički producent David Guetta. Već na drugom mestu nalazi se grupa The Prodigy sa 16% glasova što potvrđuje da su omiljeni bend domaće publike! Na trećem mestu nalazi se Lana Del Ray sa 14%, četvrti su Coldplay sa 8.5%, dok je peto mesto zauzeo Calvin Harris sa 7%!\nOd navedenih imena, za sada ćemo u Srbiji imati prilike da 10. jula gledamo The Prodigy, na, kako je najavljeno, njihovom najvećem okupljanju do sada na Petrovaradinskoj tvrđavi poslednjeg dana EXIT festivala. Adele je trenutno na evropskoj turneji do 15. juna, nakon čega nastavlja sa nastupima širom Severne Amerike, promovišući svoj novi album “25”. David Guetta ima drugačije planove – trenutno je, kao muzički ambasador UEFA EURO 2016 šampionata, okuplja čak milion fanova koji sa njim snimaju zvaničnu himnu Evropskog prvenstva u fudbalu! Navijači imaju još vrlo malo vremena da se priključe projektu i postanu deo numere, tako što će posetiti OVU STRANICU, i prateći jednostavne upute snimiti svoj deo pesme. Snimke fanova Geta će umiksati u svoju UEFA EURO 2016 himnu „This One’s For You“, koja će biti objavljena tokom ovog proleća, a pobednik će takođe biti VIP gost na njegovom velikom koncertu ispod Ajfelovog tornja, uoči otvaranja evropskog prvenstva!\nOstaje nam da se nadamo da će ubrzo ovi izvođači raščistiti svoje rasporede, te da ćemo imati prilike da ih vidimo i na ovim prostorima u godinama koje dolaze.


Epson ulaže u proizvodnju glava štampača nove generacije\nEpson ulaže u proizvodnju glava štampača nove generacije – Personal magazin\nSeiko Epson korporacija uložila je oko 16 milijardi jena* u dve nove proizvodne linije u Japanu. Proizvodne linije su konstruisane za proizvodnju sledeće generacije glava štampača – koje čine glavnu…\nSeiko Epson korporacija uložila je oko 16 milijardi jena* u dve nove proizvodne linije u Japanu. Proizvodne linije su konstruisane za proizvodnju sledeće generacije glava štampača – koje čine glavnu komponentu inkdžet štampača – za korišćenje u poslovnim i industrijskim sistemima za štampanje, koji će se pojaviti na tržištu krajem fiskalne 2013. godine.\nOva kapitalna investicija namenjena je konstruisanju novih proizvodnih linija korišćenjem originalnih Epson tehnologija za proizvodnju. Nove linije nalaziće se u fabrici Suva-Minami, u prefekturi Nagano i fabrici Sakata u prefekturi Jamagata. Proizvodnja zahteva visok nivo tehničkih sposobnosti i od Epsona je traženo da primeni dugogodišnje iskustvo u “monozukuri” – veštini proizvodnje – kako bi ove proizvodne linije postale stvarnost.\nEpson glava štampača\nEpson će rukovoditi proizvodnjom komponenti u fabrici Suva-Minami i sklapanjem delova u fabrici u Sakati. Proizvodnja komponenti uključuje proizvodnju finih MEMS* komponenti koje čine osnovu glave štampača, dok sklapanje uključuje Epsonove industrijske robote koji će kompletirati proizvod. Potpunom automatizacijom čitavog proizvodnog procesa Epson će značajno unaprediti produktivnost i kvalitet.\nEpsonova nova glava štampača se bazira na novom, naprednom i originalnom dizajnu koji uključuje korišćenje novih materijala u akturatorima* . Glava štampača kombinuje inkdžet tehnologiju i ekspertizu koju je Epson usavršavao u proteklih 20 godina, sa najmodernijom tehnologijom proizvodnje MEMS komponenti. Pored visokog nivoa preciznosti, postojanosti i raznovrsnosti mastila, zajedno sa renomiranom Micro Piezo tehnologijom kao osnovom, novu glavu štampača odlikuje kompaktniji dizajn, još veća preciznost i još veća štedljivost.\nEpson veruje da će unapređena preciznost i gustina nove glave štampača biti platforma za značajno unapređenje fundamentalnih performansi Epson inkdžet štampača, kao i zamajac koji će pokrenuti napredak.\n“Epsonova korporativna vizija zahteva ekspanziju poslovanja kada su u pitanju indžet štampači, a nove proizvodne linije predstavljaju osnovni elemenat ovih planova”, izjavio je Monotori Okimura, izvršni i administrativni direktor sektora za istraživanje i konstruisanje osnovnih komponenti za uređaje za prikaz slike. “Idući napred, Epson će poboljšati konkurentnost korišćenjem nove glave štampača, kao i promovisanjem korišćenja zajedničkih platformi kod svih inkdžet štampača.”\nEpson ulaže u proizvodnju glava štampača nove generacije was last modified: June 27th, 2013 by Redakcija\nEpsonglava štampačaSeiko Epson\nBlagi porast udela fišing e-mail poruka u maju mesecu\nTelenor Smart karavan u Somboru


Turskoj najverovatnije sledi pooštravanje mera - Sandžak Haber - Sandžačke Internet Novine\nNaslovna Svijet Turska Turskoj najverovatnije sledi pooštravanje mera\nANKARA – Dnevni broj novozaraženih od korona virusa u Turskoj dostigao je više od 50.000, pa će predsednik Turske Redžep Tajip Erdogan verovatno narediti pooštravanje restriktivnih mera ove nedelje, izjavio je danas visoki vladin zvaničnik.\nTurska se po broju novih slučajeva nalazi na četvrtom mestu na svetu, a rekord je dostigla prošle nedelje kada je registrovano blizu 56.000 novozaraženih, što je za pet puta više nego u martu kada je Erdogan ublažio restriktivne mere u okviru, kako je to nazvao, kontrolisane normalizacije, preneo je Rojters.\nAnkara je za porast broja zaraženih okrivila nepoštovanje mera i pojavu novih varijanti virusa, pa je 29. marta najavila uvođenje lokdauna preko vikenda i zatvraranje restorana za obedovanje tokom Ramazana, muslimanskog svetog meseca koji počinje u utorak.\nNeimanovani turski zvaničnik je, međutim, rekao britanskoj novinskoj agenciji da kratkotrajan period normalizacije nije dobro prošao i da će mere biti još više pooštrene nakon sastanka vlade zakazanog za utorak.\nOn je naveo da bi mogle biti usvojene mere koje uključuju ograničavanje međugradskog saobraćaja, za koja lekari kažu da su ključni za prenos virusa, ograničavanje kretanja mlađih od 20 i starijih od 65 godina i zatvaranje objekata za sport i razonodu.\nNa osnovu Erdoganove najave izrečene 29. marta, restorani bi mogli da budu ograničeni na dostavu i hranu za poneti tokom Ramazana, dok bi policijski čas i dalje bio nastavljen od 21.00 uveče do 05.00 ujutru.\nPrethodni tekstGradonačelnik Biševac i predsednica Skupštine grada čestitali Ramazan\nSledeći tekstUz masovno kršenje epidemiloških mera svečano otvoren Islamski centar Gazilar u Novom Pazaru


Gradjani zaduženi u francima obustavili protest do utorka – Glasnik\nDruštvoIndeksonlineMedijiRegioniŠumadija i zapadna Srbija\nglasnikMart 28, 20192min0\nGradjani zaduženi kreditima u švajcarskim francima obustavili su danas protest ispred Vrhovnog kasacionog suda u Beogradu, posle posete predsednika Srbije Aleksandra Vučića, i najavili da će se u utorak, 2. aprila ponovo okupiti ispred tog suda od koge traže da zauzme jasan stav o kreditima indeksiranim u francima.\nProtest je počeo pre osam dana, a ogranizovalo ga je Udruženje gradjana zaduženih u francima CHF Srbija.\nKasacioni sud je u nekoliko slučajeva dosad donosio kontradiktorne presude povodom tužbi gradjana koji su zaduženi u švajcarskoj valutu, pa je jedan od zahteva članova CHF Srbija da taj sud donese jasan stav po kojem će postupati sudovi.\nZahtevi su i da Vlada Srbije donose zakon o dinarizaciji svih kredita i zakon o zabrani prinudne prodaje jedine nekretnine.\nSonja Vujanović iz Udruženja CHF Srbije je agenciji Beta rekla da su gradjani koji su protestovali ispred Vrhovnog kasacionog suda bili iznenadjeni današnjom posetom predsednika Srbije koji im je obećao pomoć, ali da neće da odustanu od zbog zahteva.\n“Videćemo 2. aprila kakav će biti stav Vrhovnog kasacionog suda pa ćemo na osnovu toga odlučiti da li ćemo nastaviti proteste”, kazala je ona.\nVučić je danas gradjane koji su protestovali ispred suda pozvao da obustave protest i obećao da će država, u dogovoru sa bankama, predložiti rešenje kako da im se pomogne da lakše otplaćuju pozajmicu.\nTrenutno je oko 16.800 gradjana zaduženo u francima, a njih dug bankama je značajno uvećan zbog jačanja švajcarske valute.


Dan online - Sport: Srećni zbog trijumfa - 2020-10-30\nSport MORNAR PORAZIO BUDUĆNOST U 5. KOLU EUROKUPA\nGabriel u akciji - Foto: dragan Stoajnovioć Srećni zbog trijumfa\nKošarkaši Mornara pobijedili su u „Topolici” nakon produžetka, Budućnost Voli rezultatom 85:82, u utakmici petog kola „B” grupe Eurokupa. Utakmica je u regularnom toku završena neriješeno 76:76. Pobjednika duela odlučila je trojka Vajtheda u poslednjoj sekundi utakmice.\nTrener Mihailo Pavićević bio je zadovoljan nakon meča i poručio je da je ovo pobjeda za predsjednika, ekonoma i igrače, i da će puno značiti njegovom bratu Đorđiju i svim drugima koji se bore sa koronavirusom.\n- Nevjerovatna pobjeda, čestitke igračima. Ovo je trijumf u pravom trenutku, za našeg predsjednika koji je u bolnici, za ekonoma koji je u bolnici, za igrače koji se kod kuće bore sa kovidom. Pobijedili smo veoma dobar tim, jedan od najboljih u grupi i Eurokupu Malo smo otvorili vrata druge faze, ima još dosta utakmica, ali smo „unutra”. Unikaha i Budućnost će vjerovatno biti dva prvoplasirana tima, ostala četiri će se boriti do samog kraja. Srećan sam zbog momaka, odigrali su odličnu utakmicu, svi su igrali srcem i zaslužili ovu pobjedu- kaže Pavićević, naglašavajući:\n- Ostaće zapisano da je ovo bio prvi derbi Mornara i Budućnosti u Evropi. Drago mi je da smo bili učesnici ovog duela, za malu zemlju kao što smo mi, činjenica da se dvije ekipe susreću u Evrokupu je nevjerovatna- istakao je Pavićević.\nOn dodaje da je ekipi teško palo sve vezano za koronu, da su ušli u psihozu, na svaka dva dana radili su testove i čekali rezultate, da bi potom nakon svakog testiranja neko ispadao iz pogona, iz stručnog štaba ili igračkog kadra.


HRA: Hitno obezbijediti asistenete u nastavi djeci sa posebnim potrebama - Vijesti.me\nNevladina organizacija (NVO) Akcija za ljudska prava (HRA) apelovala je na Ministarstvo prosvjete da hitno i trajno obezbijedi asistente u nastavi djeci sa posebnim potrebama u skladu sa Konvencijom o pravima osoba sa invaliditetom koja garantuje pravo na besplatno inkluzivno obrazovanje.\nIz HRA si istakli da djeca sa posebnim potrebama imaju pravo na obrazovanje po principu jednakih šansi i bez diskriminacije.\n"To znači da imaju pravo na podršku u okviru obrazovnog sistema i u vidu ličnog asistenta", navodi se u saopštenju HRA.\nPrema njihovim riječima, iako lični asistenti u redovnoj nastavi u školama u Crnoj Gori postoje već više godina, s odličnim rezultatima, njihov kontinuirani rad nažalost do danas nije obezbijeđen.\n"Prema informacijama HRA, asistenti koji su danas radili u školama nemaju zaključene ugovore i preporučeno im je da rade volonterski", rekli su iz te NVO.\nKako su ocijenili, izuzetno zabrinjava činjenica da danas, na početku školske godine, djeca s posebnim potrebama nijesu imala uslova da krenu u školu i prate nastavu kao i sva druga, jer im neophodni asistenti s izvjesnošću nijesu bili obezbijeđeni.\n"Ovakva situacija je i kod njih i njihovih roditelja mogla da dovede do nepotrebnog stresa i poniženja, sasvim suprotno obavezi države da kroz inkluzivno obrazovanje obezbijedi "pun razvoj ljudskih potencijala i osećanja dostojanstva i samovrijednosti", kako nalaže Konvencija o pravima osoba s invaliditetom", smatraju u HRA.\nOni su ukazali da je Komitet za prava osoba sa invaliditetom nedavno objavio Opšti komentar prava na inkluzivno obrazovanje iz Konvencije, u kome je navedeno da država mora da prihvati da je pojedinačna podrška prioritet i da mora da bude besplatna na svim nivoima obaveznog obrazovanja.\n"Takođe, u Komentaru se navodi da uvođenje đaka s invaliditetom u redovnu nastavu bez neophodnih strukturnih prilagođavanja u nastavi znači da nema inkluzije", dodaju iz HRA.\nOni su pojasnili da je Komitet poručio ministarstvima prosvjete da moraju da obezbijede da se svi resursi investiraju u unapređenje inkluzivnog obrazovanja, i za neophodne promjene u institucionalnoj kulturi, politici i praksi.\n"HRA apeluje na Ministarstvo prosvjete da odmah nađe način da obezbijedi besplatnu podršku asistenata u nastavi svoj djeci kojima je ona potrebna u skladu s njihovim ljudskim i dječjim pravom", naglasili su iz te NVO.


Kovid njet | Ekspres.net\nSvi oni koji su još početkom avgusta, kada je Putin objavio da je Rusija registrovala vakcinu protiv koronavirusa, likovali i bili ponosni kao da su je, maltene, sami proizveli, danas verovatno osećaju još veću potrebu da kažu kako je „ruska medecina najbolja“ ili da upitaju „a koja je to vakcina bolja od ruske?“.\nŠalu na stranu, ali u danu kada je direktor Nacionalnog istraživačkog centra za epidemiologiju i mikrobiologiju „Gamaleja“ Aleksandar Butenko saopštio da će ruska vakcina imati dve varijante – za decu i za odrasle, objavljene su još dve vesti u vezi sa kineskom i vakcinom koju pripremaju na Oksfordu.\nPrva je da je srpski ministar zdravlja Zlatibor Lončar potvrdio da Srbija neće učestvovati u kliničkom ispitivanju kineske vakcine protiv korone jer nisu ispunjeni uslovi Agencije za lekove.\nA druga je da je farmaceutska grupa AstraZeneka, koja je partner britanskog univerziteta Oksford, saopštila da će napraviti pauzu u kliničkim ispitivanjima svoje eksperimentalne vakcine nakon pojave neobjašnjive bolesti jednog učesnika ispitivanja.\nKada je reč o kineskoj vakcini, Lončar je rekao da će tek kada se stvore uslovi, „kad neka vakcina ispuni sve standarde“, ona biti preporučena i građanima Srbije.\nSa druge strane, vakcina na kojoj rade AstraZeneka i Oksford važi za jedan od najnaprednijih zapadnih projekata. Testirana je na desetinama hiljada volontera u Velikoj Britaniji, Brazilu, Južnoj Africi i SAD.\nVakcina je ušla u treću, poslednju fazu ispitivanja, koja se odnosi na proveru bezbednosti i efikasnosti.\nPortparol kompanije je rekao da je pauziranje ispitivanja rutinska procedure u slučaju da se potencijalno neobjašnjiva bolest pojavi u nekom od ispitivanja.\nPriroda i težina problema koji se pojavio nisu poznati, ali prema portalu Stejtnjuz, očekuje se da će se učesnik ispitivanja oporaviti.\nOvo je, inače, prva zvanično saopštena suspenzija kliničkog ispitivanja u vezi sa eksperimentalnom vakcinom protiv Covid-19.\nGrupa Oksford-AstraZeneka je već potpisala ili je u pregovorima sa više zemalja o kupovini miliona vakcina ako se pokaže da je efikasna, od čega je veliki broj doza za Evropsku uniju.\nIstovremeno, Ministarstvo zdravlja Rusije saopštilo je da je prva količina vakcine „sputnjik V“, koju je proizveo naučni centar „Gamaleja“, puštena u civilni promet.\nU saopštenju je navedeno da je prva količina ove vakcine prošla potrebne kontrole kvaliteta u laboratorijama ruske službe za nadzor u zdravstvu „Roszdravnadzora“, i da se uskoro očekuju isporuke vakcina u ruske regione.\nDirektor centra „Gamaleja“ Aleksandar Ginsburg rekao je da je planirano da se do leta 2021. godine većina stanovništva Rusije vakciniše protiv koronavirusa.\nOn je precizirao da je potrebno vakcinisati dve trećine stanovništva da bi situacija bila pod kontrolom, odnosno 70-75 miliona ljudi.\nGinsburg je rekao da za godinu dana sve laboratorije mogu da proizvedu 80 miliona vakcina, što će omogućiti da se prekine nekontrolisano širenje infekcije.\nRuska vakcina protiv virusa korona „sputnjik V“ biće različita za decu i odrasle. Direktor Nacionalnog istraživačkog centra za epidemiologiju i mikrobiologiju „Gamaleja“ Aleksandar Butenko rekao je da će vakcina namenjena deci biti blaža i izazivaće manje reakcija.\n„Deca imaju manju telesnu težinu nego odrasli i zbog toga će primati manju dozu. Pritom, imuni sistem deteta nije toliko razvijen kao kod odraslih“, rekao je Butenko.\nOn je objasnio da sve vakcine imaju gradacije – za decu i za odrasle, pa je najavio da će se dečjom vakcinom baviti nakon završetka faze masovnog testiranja na odraslima, odnosno osobama starijim od 18 godina.\nTags covid-19koronavirusruska vakcinavakcina protiv koronavirusa\nUKUPNO 89: U Srbiji još šest osoba zaraženo koronavirusom “OPASNOST SUVIŠE VELIKA” Brnabić: Od sutra u 20 časova prekid javnog prevoza do daljnjeg ŠARČEVIĆ: Organizovaćemo onlajn prijemni za nadarene učenike TIODOROVIĆ: Treći pik krajem ove ili početkom sledeće godine


Predstavljanje Innoschool projekta na Meetup Startup događaju tokom Evropske nedelje preduzetništva\nsreda, dec 11 2019\nU organizaciji Regionalne agencije za razvoj i evropske integracije Beograd, ovogodišnja Evropska nedelja preduzetništva, održana 9. i 10. decembra 2019. godine, ponela je naziv MEETUP STARTUP sa ciljem predstavljanja uspešnih preduzetničkih priča i uz organizaciju mnogobrojnih panela i radionica.\nDvodnevno dešavanje otvorili su prof. dr Zoran Radojičić, gradonačelnik Beograda, Snežana Radinović, direktorka RAREI Beograd i Katarina Obradović - Jovanović, pomoćnica ministra Ministarstva privrede.\nOd značajnih pitanja koja su bila razmatrana tokom događaja, počev od „Kako unaprediti poslovanje“ do „Zašto je start-up važan za razvoj ekonomije“, uz učešće velikog broja predstavnika beogradskih srednjih škola u okviru panela na temu „Mladi i preduzetništvo“, predstavljen je i projekat InnoSchool.\nCilj projekta je podsticanje preduzetničkog duha i socijalnih inovacija kod učenika srednjih škola putem razvoja, testiranja i uvođenja inovativnog InnoSchool sistema učenja koji kombinuje obrazovne tehnike privlačne mladima. Učenicima i predstavnicima škola prezentovani su dosadašnji rezultati, kao i aktivnosti koje predstoje u narednom periodu realizacije projekta. Najavljena je i nova mogućnost za učešće beogradskih srednjih škola u pilotiranju InnoSchool sistema učenja koja će, zbog velikog interesovanja, biti ponovo otvorena u februaru 2020. godine: uz već potvrđeno učešće 10 škola tokom školske 2020/2021. godine, još nekoliko će imati priliku da se pridruži testiranju inovativnog programa učenja o preduzetništvu i socijalnom preduzetništvu.\nEvropska nedelja preduzetništva je inicijativa Evropske komisije i obeležava se u 37 gradova u Evropi, među kojima je i Beograd. Fokus je na promociji preduzetništva među mladima, budućim nosiocima promena u društvu.\nPratite nas na društvenim mrežama za više informacija o projektu, najnovijim vestima i događajima:\nProjekat InnoSchool se finansira iz sredstava Evropske unije (ERDF, IPA, ENI)\nMore in this category: « Izabrane srednje škole za učešće u pilotiranju “INNOSCHOOL SISTEMA UČENJA”\tUčešće u pilotiranju „InnoSchool sistema učenja“ »


Javno komunalno preduzeće "Pogrebne usluge" - Beograd - Na Novom groblju obeležena stogodišnjica primirja u Prvom svetskom ratu\nVi se nalazite: Početna /dešavanja /Na Novom groblju obeležena stogodišnjica primirja u Prvom svetskom ratu\nNa Novom groblju obeležena stogodišnjica primirja u Prvom svetskom ratu\n11.11.2018. godine na Novom groblju u Beogradu je državnom ceremonijom uz prisustvo diplomatskog kora i predstavnika vojnih izazlanstava obeleženo 100 godina od zaključenja primirja u Prvom svetskom ratu. Centralnu državnu manifestaciju polaganja venaca i odavanja počasti kod spomen kosturnice branilaca Beograda (1914-1918) u ime Komiteta Vlade Srbije za negovanje tradicija oslobodilalčkih ratova, predvodio je ministar unutrašnjih poslova, dr Nebojša Stefanović.\nDržavna ceremonija započeta je polaganjem venaca i odavanjem počasti na vojnom groblju Komonvelta, nakon čega je usledila centralna manifestacija kod Spomen kosturnice branilaca Beograda (1914-1918). Vence su položili i poštu odali ministar unutrašnjih poslova Nebojša Stefanović, Gradski menadžer Goran Vesić, Načelnik generalštaba general-major Momčilo Mojsliović, NJ.K.V. Prestolonaslednik Aleksandar Karađorđević, predstavnici diplomatskog kora i vojnih izaslanstava akreditovanih u Beogradu, kao i predstavnici udruženja za negovanje tradicija oslobodilačkih ratova Srbije. Nakon ceremonije polaganja venaca i belih ruža, prisutnima se obratio ministar unutrašnjih poslova dr Nebojša Stefanović, nakon čega je upriličen kratak kulturno umetnički program.\nCeremonija je nastavljena polaganjem venaca kod Ruske kosturnice (Spomenik ruske slave). Nakon obavljenog pomena, pristupilo se ceremoniji polaganja venaca i odavanja počasti. Obeležavanje Dana primirja u Prvom svetskom ratu je završeno ceremonijom odavanja počasti i polaganja venaca na Francuskom vojnom groblju. U ime Republike Srbije i grada Beograda, vence na Francuskom vojnom groblju su položili Ministar inostranih poslova Ivica Dačić i pomoćnik gradonačelnika Beograda Andreja Mladenović. Zatim je izvršena ceremonijalna smotra jedinica francuske vojske koje nastavljaju tradiciju jedinica koje su učestvovale u proboju solunskog fronta. Kao deo programa, hor učenika francuske škole iz Beograda je izveo prigodne melodije na srpskom i francuskom jeziku.


Objavljen video snimak sa nadzornih kamera koje su snimile Aleksisa pred masakr (VIDEO) : Nadlanu.com\nObjavljen video snimak sa nadzornih kamera koje su snimile Aleksisa pred masakr (VIDEO)\nObjavljeno 26. sep 2013. / 09:48:36\nSnimak koji je uznemiravajući, pokazuje način na koji on barata sa oružjem i pripremu pred napad.\nOsim videa, FBI je na konferenciji za medije objavio i fotografije pušaka Remington 870 kojima je Aleksis prošlog ponedeljka ubio 12 ljudi.\nNa njima su urezane bizarne fraze ''bolje je ovaj put'' i ''moje ELF oružje'', a istražitelji veruju da će one rasvetiliti motive krvavog pohoda koji je potresao SAD.\nTRAŽI ODŠTETU OD 15.000 DOLARA ZBOG ZADOBIJENIH POVREDA:…\n"Postoje indicije koje svedoče da je Aleksis bio spreman da umre tokom napada. Prihvatio je smrt kao neizbežnu posledicu vlastitog delovanja, a ljude po kojima je pucao birao je nasumično", kazala je zvaničnica FBI-ja Valeri Parlav.\n"Vrlo je verovatno i da je ubica bio uveren da ga kontrolišu s niskim frekvencijama tzv. ELF elektromagnetskih valova. Zato je pušku izrezbario ''moje ELF oružje'' i jednom prilikom kazao da je ''već tri meseca podvrgnut napadu ultraniskih frekvencija'' i da ga one teraju na zločin", pojasnila je Parlav.\nDevet dana nakon napada još nije razjašnjeno pod kojim okolnostima je napadač uspeo da zaobiđe obezbeđenje i ušeta u zgradu gde je, nakon jednočasovne razmene sa specijalcima, ubijen na trećem spratu.


KULTIM - književnost, poezija, stvaralaštvo, kultura » 2008» decembar» 21\nPRONAĐENA TRI DA VINČIJEVA CRTEŽA?\nNa poleđini slike u Luvru\nTri crteža čiji je autor možda renesansni majstor Leonardo da Vinči otkrivena su na poleđini njegove slike „Bogorodica sa detetom Isusom i Svetom Anom”, koja se nalazi u Luvru, saopštio je pariski muzej.\nCrteži su otkriveni kad je slika skinuta sa zida kako bi bila odneta na ispitivanje u laboratoriju. Tom prilikom jedan konzervator sa odeljenja za slike „primetio je na poleđini dva slabo vidljiva crteža od kojih jedan predstavlja glavu konja, a drugi polovinu lobanje”, navodi se u saopštenju Luvra.\nTemeljeniji pregled u Centru za istraživanje i restauraciju pri Muzejima Francuske potvrdio je prisustvo ta dva crteža i otkrio postojanje još jednog na kojem su predstavljeni dete Isus i jagnje.\n„Ukoliko se utvrdi da stil crteža podseća na Leonarda da Vinčija, nastaviće se ispitivanja kako bi se eventualno rasvetlila njihova geneza”, dodaje se u saopštenju.\nGlava konja, dimenzija 18 sa 10 centimetara, predstavljena je iz poluprofila, a životinja kao da pokušava da nešto uhvati njuškom. Drugi crtež, polovina lobanje, samo je skica dimenzija 16,5 sa 10 centimetara. Treći, jedva vidljiv golim okom, visine petnaestak centimetara, predstavlja dete Isusa kako se igra sa jagnjetom. Muzej je naveo da je reč o izuzetnom otkriću jer su crteži na poleđini radova veoma retki, a do sada nijedan nije bio otkriven na nekom delu Leonarda da Vinčija.\nODOBRENI MODERNI NASTAVCI “JADNIKA”\nIgoovi naslednici izgubili spor\nModerni nastavci klasika Viktora Igoa „Jadnici” odobreni su nakon što je francuski sud odbacio tužbu Igoovih naslednika, rekao je advokat izdavačke kuće „Plon”.\nNakon višegodišnjeg spora, apelacioni sud presudio je u korist Plona, izdavača dve novele bazirane na Jadnicima savremenog autora Fransoa Serea, rekao je advokat Pol Lombard.\n„Sud je odbacio tužbu naslednika Viktora Igoa i naložio im da plate 10.000 evra na osnovu nanete štete i kamate”, dodao je on.\nPresuda apelacionog suda u Parizu usledila je nakon tužbe Pjera Igoa i drugih naslednika protiv Plona i Serea, autora dve novele sa popularnim karakterima iz Igoovih Jadnika. Izdavači su naveli da je tužba u suprotnosti sa slobodom izražavanja.\nJadnici su izdati 1862. godine i odmah su doživeli veliki uspeh, a generacije đaka su stasale uz to klasično delo. Na osnovu knjige je snimljeno više filmova, kao i veoma popularan mjuzikl.\nIzvor: e Novine/ Beta\nIRENI PAPAS NAGRADA ZA ŽIVOTNO DELO\nNa otvranju četrdesete edicije Pozorišnog bijenala u Veneciji 20. februara, grčkoj glumici Ireni Papas (82) biće uručen Zlatni lav za životno delo, saopštili su organizatori.\n“Tokom pedesetogodišnje karijere, Irena Papas oprobala se u najvećim rolama u pozorištu i na filmu, postavši u celom svetu simbol i portparol mediteranske kulture i otelotvorenje snage grčke tragedije”, navodi se u saopštenju bijenala u Veneciji, prenele su agencije.\nNa Pozorišnom bijenalu, koje se održava od 20. februara do 8. marta, biće predstavljeni komadi i glumci “na raskršću kulture, koja je istovremeno latinska, arapska i jevrejska”.\n“Veoma sam srećna, ne prestaju da mi dodeljuju nagrade. Kada bih imala novca za pozorište, na scenu bih postavljaja klasične tragedije koje toliko volim. Današnje pozorište je često kao novinski članak koji nestane sutradan ne ostavljajući trag, dok su veliki klasični likovi uvek tu i obraćaju nam se na novi način”, izjavila je Irena Papas na konferenciji za štampu na kojoj je najavljeno održavanje bijenala.\nPapas, rođena kao Irini Leleku, svoj veliki talenat tragičarke pokazala je kako u pozorištu tako i na velikom ekranu snimivši preko 70 filmova među kojima su najpoznatiji “Grk Zorba” u kom joj je partner bio Entoni Kvin i “Hrist se zaustavio u Eboliju”.\nPREVEDEN NOV PAMUKOV ROMAN\nIzdavačka kuća “Geopoetika” proslavila je krajem sedmice 15 godina od osnivanja i za tu priliku obradovala svoje verne čitaoce među prvima u svetu - objavljivanjem najnovijeg romana turskog nobelovca Orhana Pamuka “Muzej nevinosti”. Zahvaljujući “Geopoetici” i njenom osnivaču i direktoru Vladislavu Bajcu, koji se svojevremeno sprijateljio s Pamukom, čitaoci u Srbiji imali su priliku da čitaju njegove romane nekoliko godina pre nego što je 2006. dobio Nobelovu nagradu za književnost pre svega za roman “Zovem se crveno”.\nPrema rečima izdavača, “Pamuk u novom romanu otvara najraznovrsnije teme - od društvenih tabua do neodoljive modernosti i sloboda koje su sedamdesetih osvajali i mladi Istambula, od metaforičkih muzejskih vrednosti do pregleda zbirki najbizarnijih svetskih muzeja, od zapleta kao na filmu do pripovedanja o svetu savremene turske kinematografije.\nBoris Dežulović, ilustrator, crtač stripova, grafički urednik, novinski reporter, osnivač Ferala i kolumnista Globusa (i ponekad Popboksa), upravo je na sroskom tržištu objavio debi roman Christkind.\n„Christkind počinje u maniru horora: ubistvo u pansionu, neobična galerija likova unutra, benediktinska opatija i njene tajne u blizini, primerak Stokerovog Drakule koji se tu navodno slučajno našao, te smrt devojčice koja po svim ‘vanjskim znacima’ ima vampirske odlike - sve je to više nego dovoljno da se roman zaista ‘zakuva’ u smeru klasičnog žanra strave i užasa, ili barem krimi romana s kojim Dežulović koketira. No, nije tako…”, navodi izdavač VBZ Beograd.\nJoš se dodaje da se „Dežulovićev fantastični debi roman teško može uporediti s ijednim hrvatskim romanom objavljenim poslednjih godina”.\nBeogradska promocija će se održati u ponedeljak, 22. decembra, u Bitef teatru, s početkom u 20 h.


Arhipelag magazin | Arhipelag - Part 9\nJasno je da će koronavirus dovesti u pitanje neke od osnovnih pretpostavki na kojima se EU zasniva. Vlada će u cilju preživljavanja od svojih građana tražiti da podignu zidove ne samo između država već i između pojedinaca, usled opasnosti da se zaraze od ljudi koje najčešće sreću.\tviše informacija »\nStvarna opasnost od pandemije je društveni kolaps\nGlavni (možda čak i jedini) cilj ekonomske politike danas trebalo bi da bude sprečavanje socijalnog sloma. Svet bi mogao da bude svedok suštinskih promena u samoj prirodi globalne ekonomije. više informacija »\nDavid Grosman – Ekskluzivno\nNešto u bezličnosti ove epidemije, u njenoj nasilnoj praznini, izgleda da preti da će usisati čitavo naše biće koje odjednom izgleda tako krhko i bespomoćno. Kada epidemija konačno nestane, verovatno će svest o kratkoći i krhkosti života podstaći muškarce i žene da uspostave novi redosled prioriteta.\tviše informacija »\nNovica Tadić – Pesma\nOd čistog vazduha\n100 – broj poena koji sam imala na svakom testu iz pravopisa\tviše informacija »


Beta 24. januara 2021. 18:50\nDosadašnja Vlada je pala prošle nedelje zbog korupcionaškog skandala.\nRukovodstva opozicione Reformske stranke Kaje Kalas (43) i Partije centra dosadašnjeg premijera Jurija Ratasa glasala su danas za formiranje koalicione vlade.\nKaja Kalas je ćerka jednog od osnivača Reformske stranke Sima Kalasa, advokata i bivšeg poslanika Evropskog parlamenta.\nReformska i Partija centra navele su u zajedničkom saopštenju da će formirati vladu koja će nastaviti efikasno da rešava krizu izazvanu pandemijom korona virusom, zadržati usmerenost Estonije na budućnost i razviti sve oblasti i regione u zemlji.\nPosle nedavnog pada Vlade, Kaljulaid je mandat za sastav nove dodelila Kaji Kalas jer je njena protržišna Reformska stranka osvojila najviše glasova na parlamentarnim izborima u martu 2019. godine, 28,9 odsto. Na drugom mestu je bila Partija centra sa 23,1 odsto glasova.\nMedjutim, Kalas posle izbora nije uspela da sastavi vladu, koju su oformile tri stranke na čelu sa Partijom centra dosadašnjeg premijera Jurija Ratasa.\nRatas je podneo ostavku 13. januara zbog skandala u kojem se našao visoki funkcioner njegove Partije centra, osumnjičen da je primio privatnu donaciju za stranku u zamenu za uslugu u vezi s gradjevinskim projektom u blizini luke u Talinu.


Šta nam donose novi strogi propisi Evropske unije? | SasoMange\nŠta nam donose novi strogi propisi Evropske unije?\nU novom Sasomange blogu saznajte šta će nedavno podržan plan o zabrani prodaje novih benzinskih i dizel automobila radi smanjenja emisije CO2 značiti za vozače.\nNovi strogi propisi i svetski trendovi u automobilskoj industriji koji vladaju poslednjih godina jasno vozačima stavljaju do znanja da motori na benzin i dizel gorivo više nisu poželjni. Brojne države su još prošle godine objavile datume kada će zabraniti prodaju vozila sa motorima sa unutrašnjim sagorevanjem, forsirajući time implementaciji električnih automobila.\nIpak, poslednji kiln u kovčeg voljenih benzinaca i dizelaša zakucao je Odbor za životnu sredinu Evropskog parlamenta kada je nedavno podržao plan za zabranu prodaje automobila koje pokreću motori sa unutrašnjim sagorevanjem od 2035. godine, pa ovi automobili u EU, po svemu sudeći, dobijaju ograničeni rok trajanja.\nReč je o tome da su poslanici podržali plan EU o zabrani prodaje novih benzinskih i dizel automobila od 2035. koji je donet u cilju suzbijanje posledica klimatskih promena. Odbor je podržao predlog za smanjenje emisije CO2 za 100 odsto do 2035. godine, što znači da će prodaja novih vozila na fosilna goriva biti zabranjena u zemljama EU za 13 godina.\nMeđutim, u isto vreme je odbijen predlog za drastično smanjenje CO2 do 2030. godine, tako da mnogi proizvođači neće morati ranije da odustanu od motora sa unutrašnjim sagorevanjem.\nŠta vozači automobila mogu da očekuju?\nDoneta odluka odbora za životnu sredinu znači da cene novih automobila ne bi trebalo preterano da rastu, jer ćemo do 2030. i dalje imati veliki izbor modela sa konvencionalnim pogonom, koji su i najpristupačniji. Kombinacijom električnih automobila i onih koje pokreću benzinci i dizelaši, proizvođači automobila će, sasvim je moguće, postići ciljeve smanjenja emisije CO2.\nŠto se Srbije tiče, uzimajući u obzir prosečnu starost voznog parka koji iznosi preko 15 godina, sam udeo polovnih vozila na tržištu, i niži standard zbog koga su dizelaši omiljeni automobili, izvesno je da će se još dugo godina kod nas voziti klasični automobili, bez obzira što država subvencioniše kupovinu vozila na električni pogon.\nU isto vreme, Evropska unija vodi polemiku o potencijalnom uslovljavanju država članica širenjem mreže punjača za električna vozila, jer bez odgovarajuće infrastrukture zabrana benzinaca i dizelaša od 2035. godine nema baš previše smisla.\nUkoliko te zanimaju automobili na električni pogon možeš ih pogledati OVDE.


BUDNI ČUVARI ZDRAVLJA: Bolnica "Sveti vračevi" odlikovana Ordenom zastave Republike Srpske sa srebrnim vencem | Novosti.RS\nPredsednica je uručila orden direktoru bolnice profesoru dr Zlatku Maksimoviću u Banjaluci na svečanosti povodom Dana Republike, 9. januara.\nTim povodom ona je istakla da su priznanja mali doprinos Republike i institucije predsednika da se oduže i pokažu poštovanje zdravstvenim radnicima koji su uložili maksimalan napor da zaštite živote svih građana Republike Srpske, očuvaju zdravstveni sistem i zaštite javno zdravlje.\nProfesor Maksimović je rekao da je ponosan na požrtvovanost zdravstvenih radnika u ovim teškim vremenima i na moral koji pokazuju uprkos teškim uslovima u kojima rade.\n- Kao direktor jedne zdravstvene ustanove, potrudiću se i u buduće da taj moral u našoj Bolnici u Bijeljini zadržimo i u ovoj borbi protiv epidemije virusom korona izađemo kao pobednici - naglasio je Maksimović.\nOn izrazio duboku zahvalnost predsedniku Republike na odlikovanju, ali i na dosadašnjoj velikoj podršci i pomoći Vlade Republike Srpske i predsedavajućem Predsedništva BiH Miloradu Dodiku.\nBijeljina Zlatko Maksimović Željka Cvijanović Bolnica Sveti Vrači bolnica Bijeljina


Gradonačelnik obišao radove na ozelenjavanju i pejzažnom uređenju obale Begeja - RTV Santos\nU toku su radovi na sadnji, odnosno ozelenjavanju, dela leve i desne strane obale Begeja, od mosta kod Policijske uprave do „Žutog mosta“. Leva obala Begeja, pored Muzeja piva, kompletno je zasađena novim sadnim materijalom različitih vrsta lišćara i četinara, dok će se sadnja na desnoj obali Begeja izvoditi od Pešačkog mosta do parkinga „Prevlaka“.\nNa ovom potezu zasađeno je ukupno 135 sadnica breze, lipe, crvenolisne šljive, jasena, vrbe, močvarnog čempresa i kedra. Opredeljeni radovi predstavljaju završni deo projekta za tekuću kalendarsku godinu koji se izvodi u saradnji Ministarstva za zaštitu životne sredine Republike Srbije, Grada Zrenjanina i JKP „Čistoća i zelenilo“.\nZa ovu namenu izdvojeno je nepunih osam miliona dinara, na ime sadnog materijala, izvođenja radova i postavljanja zalivnog sistema. Tim povodom, gradonačelnik Zrenjanina Simo Salapura i zamenik gradonačelnika Saša Santovac danas su obišli radove.\nPrethodnoU Žitištu obeleženo „16 dana aktivizma protiv nasilja nad ženama“\nSledećeVremenske prilike utiču na osobe sa varirajućim krvnim pritiskom\nZavršena sadnja 105 platana\n16. novembra 2021.\t19:04


Vesti online / Vesti / Srbija / Janković: Vučiću poznaješ li nalogodavce ili ubice Olivera Ivanovića?\nJanković: Vučiću poznaješ li nalogodavce ili ubice Olivera Ivanovića?\nPredstavnici Pokreta slobodnih građana ispred Predsedništva\nTo je bio deseti put da Pokret slobodnih građana petkom organizuje protest ispred Predsedništva povodom ubistva Olivera Ivanovića.\n* Janković: Vučiću, ponašaj se kao da si predsednik Srbije!\n* PSG: Dok ubijaju advokate ministar policije...


Zajedništvo nevernika - Istraživanje – Evropa posle pandemije - Nedeljnik Vreme\nVerovatno najveći socijalni eksperiment u našim životima, tokom koga su građani paralizovani strahom i neizvesnošću oterani u unutrašnji egzil, a politički život suspendovan, već sada proizvodi tektonske promene u evropskim društvima. Evropljani pokazuju da nemaju dovoljno poverenja ni u sposobnost nacionalnih vlada ni evropskih institucija, ali prepoznaju da su potrebni jedni drugima kako bi se zajedno mogli suočiti sa neprijateljskim svetom.\nTo konstatuje šef Centra za liberalne studije u Sofiji i stalni saradnik Instituta za humanističke nauke u Beču sociolog Ivan Krastev u komentaru istraživanja na uzorku od 11.000 građana u devet zemalja širom Evrope – Bugarskoj, Danskoj, Francuskoj, Nemačkoj, Italiji, Poljskoj, Portugalu, Španiji i Švedskoj – koje zajedno obuhvataju dve trećine evropskog stanovništva i bruto društvenog dohotka. Koautor istraživanja sprovedenog u trenutku kada su u evropskim zemljama počeli da ukidanju karantin je Mark Leonard, britanski politikolog i direktor Evropskog saveta za spoljne odnose (ECFR), za koji je istraživanje rađeno.\nRAZOČARENJE U EU I U NACIONALNE VLADE\nDa je EU slabo reagovala na izazov pandemije i da se njihov odnos prema evropskim institucijama pogoršao tokom krize, kaže većina ispitanika u Italiji (58 odsto), Španiji (50), Francuskoj (41 odsto), a među njima je većina onih koji čak kažu da je EU nevažna. Da je EU izneverila svoje građane, reklo je 63 odsto ispitanika u Italiji i 61 odsto u Francuskoj.\nMeđutim, 33 odsto ispitanika u svih devet zemalja kaže da je izgubilo poverenje i u sposobnost svojih nacionalnih vlada da upravljaju pandemijskom krizom. Među državama se uočavaju ogromne razlike: 60 odsto Danaca veruje da je tokom krize njihova vlada dobro radila, dok 61 odsto Francuza negativno ocenjuje rad svoje vlade.\nIstraživači zaključuju da se široko rasprostranjeno razočaranje u EU nije, bar za sada, pretvorilo u podsticaj nacionalnog populizma. Ubedljiva većina od 63 odsto ispitanika, uključujući 55 odsto u Nemačkoj, 80 odsto u Španiji i 91 odsto u Portugalu, veruje kako je pandemija ukazala na potrebu da vlade u EU rade kohezivnije. Takvi glasači rašireni su širom kontinenta – na severu, jugu, istoku i zapadu. Oko 76 odsto Italijana pledira za oporavak kojim bi rukovodila Evropska unija, a samo 16 odsto njih ocenjuje da je pandemija ojačala antievropsku populističku stranku Lega Matea Salvinija. Kriza nije pojačala ni podršku španskim populistima – 54 odsto ispitanika je reklo da je nakon dolaska virusa korona opadao rejting krajnje desne stranke Voks. Stranka Marin Le Pen u Francuskoj nije dobila dodatnu podršku, dok je u Njemačkoj samo šest odsto ispitanika zbog krize "povoljnije" ocenilo Alternativu za Nemačku.\nDa se ovlašćenja preneta na Brisel vrate nacionalnim državama, zalaže se manje od trećine ispitanika (27 odsto) u svih devet anketiranih zemalja. Među evropskim liderima, kao što su Emanuel Makron i Olaf Šolc, sada se podgreva nada da je virus korona možda pomogao izlečenju od političkog virusa antievropeizma.\nKrastev i Leonard, međutim, ocenjuju kako su komentatori prebrzo počeli da sugerišu da nedavni francusko-nemački sporazum o velikom zajmu za izlazak iz krize vodi ka "Sjedinjenim Državama Evrope" u kojima će Brisel imati više suverenosti, da je to "Hamiltonovski trenutak" za EU. Tim izrazom asocira se na prvog američkog ministra finansija Aleksandra Hamiltona, koji je svoju zemlju usmerio na put ka federaciji kroz uzajamno poništavanje dugova iz rata za nezavisnost. Prema nalazima istraživanja, međutim, sadašnji stavovi evropskih građana bliži su onima koje je izrazio britanski revizionistički istoričar Alan Milvard kada je tvrdio da je pokretačka snaga evropskog projekta oporavak – a ne sublimacija – nacionalnog suvereniteta.\nSudeći prema anketi, birači se opredeljuju za evropsku saradnju radi jačanja, a ne slabljenja nacionalnog suvereniteta. Ovo je Evropa potrebe, a ne izbora, zaključuju istraživači. Danas građani u EU manje vide kao motor napretka po formuli nacionalizacija iz dvadesetih i četrdesetih godina prošlog veka, nego kao mehanizam osiguranja; ili kao sklonište za neželjene radnike ili kao skladište maski, lekova i hrane koja će biti potrebna u sledećoj krizi.\nOne koji žele da uzdignu federalistički narativ da bi stvorili snažniju i ujedinjeniju Evropu, Krastev i Leonard upozoravaju da je važno da razumeju pokretače tog novog oblika evropeizma i da budu svesni koliko je javnost sklona da odbaci postojeće institucije EU u Briselu. U suprotnom, mogli bi da unište upravo taj cilj – evro-federalizam, jer, baš kao kod španskog gripa, drugi talas evroskepticizma mogao bi se pokazati smrtonosnijim, a antievropska osećanja bi mogla izbiti još viralnije od onih pre – i to ne samo na evropskoj periferiji, već u samom srcu Evrope, u fiskalno opreznoj Nemačkoj.\nTRI EVROPSKA PUTA\nKoje težnje otkriva ova anketa? Jedna grupa ispitanika budući poredak u svetu vidi u devetnaestovekovnom ključu, prema kome svaka nacija radi za sebe. Krasev i Leonard tu grupu nazivaju "the DIYers", po skraćenici za izraz do–it–yourself, uradi to sam, što bi kod nas moglo da se prevede kao "u se i u svoje kljuse". DIYersi čine 29 procenata EU elektorata. Neki od njih veruju u sposobnost svoje države da sklopi praktične saveze sa drugim igračima u odbrani sopstvenih interesa. Drugi nemaju veru u svoju državu, ali ne vide perspektivu za efikasnu saradnju ni na evropskom, ni na globalnom nivou.\nDrugu grupu, veličine oko 15 procenata evropskog izbornog tela, čine "borci novog hladnog rata" koji misle da će geopolitika ličiti na onu iz dvadesetog veka. Veruju da je budućnost bipolarna, sa SAD kao liderom slobodnog sveta, a sa Kinom na čelu autokratske ose koja uključuje države kao što su Rusija i Iran. Očekuju da ih Trampova Amerika odbrani od Kine. Mnogi ispitanici su okarakterisali istočne Evropljane kao "najljuće ratnike novog hladnog rata", s obzirom na njihov žestoki atlantizam, ali istraživanje pokazuje da su, sudeći po stavovima, to zapravo Italijani i Francuzi.\nTreća grupa u nastajanju su strateški suverenisti, čiji je pogled na svet opisan izrazom "progresivni protekcionizam". Oni veruju da će Evropi biti potreban sopstveni suverenitet kroz zajedničku spoljnu politiku, kontrolu spoljnih granica i lokalizovanu proizvodnju (videti tabelu). To je najveća i politički najznačajnija grupa koja okuplja 42 odsto biračkog tela EU. Najizrazitiji evro-suverenisti, po ovom istraživanju, nisu Francuzi, već Poljaci, Portugalci i Španci.\nKOLAPS IMIDŽA SAD\nU svakoj od anketiranih zemalja postoje predstavnici sve tri grupe. U Nemačkoj, koja se ponosi privrženošću Evropi, strateški suverenisti su natprosečno zastupljeni među socijaldemokratama i zelenima, ali u njoj ima više DIYers a nego u drugim zemljama. U Francuskoj su 69 odsto građana koji su glasali za Makrona strateški suverenisti, dok je gotovo svaki drugi pristalica Marin Le Pen DIYers-ovac.\nPrema nalazima istraživača, mnogi globalisti shvatili su da se njihov san o multilateralnom svetu globalne uprave ne može ispuniti sa Trampom, Si Đinpingom i Vladimirom Putinom na vlasti. Širi se shvatanje da Evropa, stešnjena između Kine Si Đinpinga i Amerike Donalda Trampa, ima bolje šanse da zaštiti svoje vrednosti ako jača sopstvenu "stratešku suverenost", nego ako se osloni na globalne multilateralne institucije.\nIstraživači nalaze i da se reputacija dva najveća evropska ekonomska partnera, Sjedinjenih Država i Kine, urušava i u nekim zemljama koje su bile njihovi najbliži saveznici ili partneri. Više od 60 odsto građana Francuske i Danske i skoro polovina Nemaca tvrdi da su se ohladili prema Pekingu. Međutim, na pitanje ko je njihov najkorisniji saveznik u najmračnijim danima krize, samo 4 odsto Italijana navelo je EU, dok je 25 odsto reklo da je to Kina.\nKolaps imidža SAD u očima mnogih Evropljana može biti šokantniji. Više od 70 odsto Danaca, 68 odsto Francuza, 65 odsto Nemaca, 64 odsto Španaca i šest od deset Portugalaca kaže da o SAD misli lošije nego pre pandemije. U tom kontekstu, Krastev i Leonard zaključuju da bi evropski lideri trebalo da opisuju jedinstveno tržište kao priliku za spas evropskog biznisa u trenutku kada trgovina sa Kinom i SAD postaje sve teža.\nKako ta dijagnoza odjekuje u redovima političke elite? Ruski mediji pišu o nacrtu deklaracije Evropskog dokumenta pripremljenom u Komitetu za spoljne poslove, u kome se ukazuje na geopolitička rivalstva i napetosti nakon izbijanja kovida-19 i preporučuje da EU odredi svoju ulogu u "novom svetskom poretku, u kojem SAD, Kina i Rusija imaju vodeću ulogu". Teško je reći da li ta retorika, koju Rusi vole da čuju, najavljuje promenu političkog kursa, koji uzgred budi rečeno ne određuje Evropski parlament, već Evropska komisija i Evropski savet, čije predsedavanje preuzima Nemačka.\nU intervjuu britanskom "Gardijanu" nemačka kancelarka Angela Merkel kaže kako postoje ubedljivi razlozi da Evropljani ostanu posvećeni transatlantskoj odbrambenoj zajednici i zajedničkom nuklearnom kišobranu, a na Trampovu pretnju da će povući trupe iz Nemačke kaže da je njihova funkcija da pomognu u zaštiti ne samo Nemačku i evropski deo NATO već i interese SAD. Uz naglašavanje evropskih prigovora na račun Moskve, Angela Merkel najavljuje da će i dalje težiti ka saradnji sa Rusijom, čiji je strateški uticaj veliki u Siriji i Libiji, kao i u zemljama koje su u neposrednom okruženju Evrope. Konstatuje da je Kina postala globalni igrač, da je ona evropski ekonomski partner, ali i konkurent sa veoma različitim političkim sistemom, što je trebalo da bude tema kinesko-evropskog samita u septembru – koji je odložen zbog pandemije.\nU takvom kontekstu, kancelarka poručuje da bi Evropljani morali da se drže zajedno kako ne bi oslabili.\nNepoverenje u eksperte\nSamo 35 odsto ispitanika veruje da rad eksperata može da bude koristan za njih lično, dok 27 odsto pokazuje da im i inače malo veruje, a oko 38 odsto ispitanika u devet država smatra da su političari instrumentalizovali stručnjake. Poverenje u stručnjake je najveće u Danskoj (64 odsto ispitanika) i Švedskoj (61 i pored eksperimenta sa tzv. imunizacijom stada). Najniže je u Španiji (21), Poljskoj (20) i u Francuskoj (15) – u kojoj je poverenje u akademske autoritete visoko samo među pristalicama predsednika Makrona (48 odsto glasača En marche!), dok su i levica i desnica protiv njih – po 52 odsto glasača Nacionalnog fronta (Nacionalno okupljanje Marin Le Pen) i Socijalističke partije i 53 odsto pristalica Zelenih veruje da su eksperti i vlast krili informacije od javnosti.\nDa odnos prema stručnjacima zavisi od političkih opredeljenja, pokazuje se i u Poljskoj. To tvrdi čak 53 odsto ispitanika, pa i glasači liberalne Građanske platforme, od kojih se na osnovu obrazovne strukture očekuje da zapravo ima poverenje u stručnjake.\nU Nemačkoj 51 odsto glasača CDU/CSU, 48 odsto pristalica Socijaldemokratske partije i 56 odsto glasača Zelenih veruje da je kriza pokazala kako većina u društvu može da ima koristi od znanja eksperata, dok u to veruje samo šest odsto glača Alternative za Nemačku.\nNepoverenje u stručnjake je najrasprostranjenije među evropskim populistima – veruje im samo četiri odsto glasača Nacionalnog okupljanja u Francuskoj; 12 odsto glasača Lige u Italiji; tri odsto pristalica španske desničarske partije Voks.


Članovi kolegija oba doma Parlamentarne skupštine BiH razgovarali sa generalnom sekretarkom OSCE-a\nPredsjedavajući Predstavničkog doma Parlamentarne skupštine Bosne i Hercegovine (PSBiH) dr. Denis Zvizdić, zamjenici predsjedavajućeg Predstavničkog doma Nebojša Radmanović i Borjana Krišto, zamjenici predsjedavajućeg Doma naroda PSBiH dr. Nikola Špirić i Bakir Izetbegović, te, po ovlaštenju predsjedavajućeg Doma naroda dr. Dragana Čovića, predsjedavajuća Kluba hrvatskog naroda u Domu naroda PSBiH Lidija Bradara razgovarali su danas sa generalnom sekretarkom Organizacije za evropsku sigurnost i saradnju (OSCE) Helgom Mariom Schmid, koja boravi u radnoj posjeti Bosni i Hercegovini.\nZahvaljujući se članovima rukovodstva oba doma PSBiH na dugogodišnjoj odličnoj saradnji koju su državne institucije, a posebno PSBiH, ostvarile sa Misijom OSCE-a u BiH, gospođa Schmid izrazila je zabrinutost zbog aktuelne političke krize u BiH i nefunkcionisanjem institucija na državnom nivou.\nVisoka zvaničnica OSCE-a naglasila je neophodnost da državne institucije počnu da funkcionišu u punom kapacitetu, te se založila za izbjegavanje retorike podjela i secesionizma, koje su, kako je ocijenila, ogromna prepreka investicijama i reformama na evropskom putu BiH.\nGospođa Schmid apelovala je na najviše zvaničnike PSBiH da se u BiH uspostavi konstruktivan dijalog o svim otvorenim pitanjima. Posebno je apostrofirala pitanje izborne reforme i donošenja izmjena Izbornog zakona BiH kojima bi bili otklonjeni izvori diskriminacije u izbornom procesu, te riješena tehnička pitanja kojima bi se sačuvao integritet i osigurala veća transparentnost izbornog procesa. S tim u vezi, gospođa Schmid ponudila je svu neophodnu podršku i pomoć Misije OSCE-a, kao i partnerskih međunarodnih organizacija koje se bave unapređenjem demokracije i izbornih procesa širom Evrope i svijeta.\nČlanovi rukovodstva oba doma PSBiH iznijeli su svoje viđenje aktuelne situacije u našoj zemlji, te moguće pravce rješavanja političke krize i otvorenih pitanja. Naglasili su svu složenost političke situacije, potrebu očuvanja mira, uspostavljanja dijaloga i izgrađivanja narušenog povjerenja, kao i potrebu da Evropska unija pokaže jasnu namjeru proširenja svojih granica na zemlje Zapadnog Balkana i ubrza proces evropskih integracija za sve zemlje regiona, a posebno za BiH.\nNa sastanku, na kojem je učestvovala i šefica Misije OSCE-a u BiH ambasadorica Kathleen Kavalec, članovi kolegija oba doma PSBiH izrazili su zahvalnost Misiji OSCE-a na pruženoj podršci i realizovanim projektima u oblasti vladavine prava, borbe protiv korupcije, jačanja institucija, kao i u oblasti unapređenja izbornog i obrazovnog procesa u BiH. Najviši zvaničnici PSBiH također su izrazili spremnost da nastave i prošire uspješnu saradnju sa Misijom OSCE-a u BiH.\nO rezultatima posjete BiH generalna sekretarka OSCE-a Helga Maria Schmid obavijestit će, kako je najavila, svih 57 država članica OSCE-a. (kraj)


Održana debata o utvrđivanju tema od javnog interesa za Grad Pirot - Pirot Plus Online\n26. novembar 2018. 15:00 Društvo Pirot Plus Online\nU sali Skupštine grada danas je održana javna debata o utvrđivanju tema od javnog interesa za Grad Pirot, koja će poslužiti u definisanju potreba budžetskog sufinansiranja medijskih sadržaja u javnom informisanju.\nNa debati su učestvovali predstavnici Nezavisnog udruženja novinara Srbije NUNS koji su u realizaciji svog projekta “Mehanizam utvrđivanja javnog interesa na lokalnom nivou” izabrali Pirot za lokalnu samoupravu koja će definisati model utvrđivanja javnog interesa i time biti primer dobre prakse za druge opštine i gradove u Srbiji. Pored predstavnika NUNS-a i Gradske uprave Pirot debati su prisustvovali i predstavnici svih medijskih kuća u gradu, brojnih ustanova, organizacija i udruženja.\nIspred lokalne samouprave prisutne je pozdravio Bojan Ranđelović, pomoćnik gradonačelnika ističući da je jedno od osnovnih ljudskih prava pravo na slobodno izražavanje i informisanje putem medija i da su slobodni mediji osnov za razvoj stabilne demokratije. Ovom prilikom Ranđelović je naveo šta je Grad Pirot učinio u dosadašnjem periodu shvatajući značaj lokalnih medija.\nPrema njegovim rečima 2008. godine počelo je sufinansiranje lokalnih medija, 2010. godine je raspisan konkurs za sufinansiranje medijskih sadržaja, a 2014. godine shvaćen je značaj elektronskih medija i počelo sufinansiranje portala.\nZa 2018. godinu Grad Pirot je izdvojio 24 miliona dinara za sufinansiranje ukupno 17 projekata.\nSvetozar Raković, generalni sekretar NUNS-a, zahvalio je Gradskoj upravi Pirota što je prepoznala važnost ovog projekta kako bi preciznije, u javnom interesu građana Pirota, sa svim ustanovama koje se brinu o društvenim oblastima života konkretizovali teme koje su najvažnije za građane Pirota i koje će biti obuhvaćene konkursom Grada za 2019. godinu. Raković kaže da je planirano da na sledećoj debati, koja će biti idućeg meseca, definišu spisak konkretnih tema.


Agenciji za borbu protiv korupcije potrebna su veća ovlašćenja, kako bi lakše dolazila do dokaza, efikasnije sprovodila postupke protiv nosioca javnih funkcija, kao i svih mera koje Agencija propiše. Do ovoga se može doći jedino kroz izmene važećeg Zakona o Agenciji za borbu protiv korupcije ("Sl. glasnik RS", br. 97/2008, 53/2010, 66/2011 - odluka US, 67/2013 - odluka US, 112/2013 - autentično tumačenje i 8/2015 - odluka US), smatra direktorka Agencije, Tatjana Babić.\nBabić je navela da postupci protiv funkcionera i direktora javnih preduzeća sada iziskuju dosta vremena, jer Agencija nema ovlašćenja da dokaze protiv funkcionera prikuplja onom brzinom kojom bi želela. Takođe, navodi i da Agencija nema dovoljno kapaciteta kako bi ođednom brzinom stigla da iskontroliše svih 28.000 aktivnih funkcionera u Srbiji.\nBabić je navela da Agencija za borbu protiv korupcije po službenoj dužnosti proverava najpre republičke funkcionere i direktore republičkih javnih preduzeća, mada se prijave po kojima postupa odnose uglavnom na lokalne funkconere.\nKako je ranije najavljivano odredbama Nacrta zakona o izmenama Zakona o Agenciji za borbu protiv korupcije, čija je izrada u toku, biće regulisano lobiranje i legalno zastupanje interesa.\nIzvor: Vebsajt N1, 30.09.2015.


REAGIRANJE DRUŠTVA NOVINARA BIH POVODOM ‘SLUČAJA HAKERSKOG NAPADA NA NAP’ | Hayat.ba\nREAGIRANJE DRUŠTVA NOVINARA BIH POVODOM ‘SLUČAJA HAKERSKOG NAPADA NA NAP’\nDruštvo novinara Bosne i Hercegovine (DNBiH) poziva nadležne institucije da javnost obavijeste o rezultatima istrage u vezi sa 'slučajem hakerskog napada na Novinsku agenciju Patria (NAP)'.\nDruštvo novinara BiH, istovremeno, podsjeća kako je principijelno protiv bezrazložnog ometanja rada bilo kojeg medija ili novinara.\nU Društvu novinara BiH ne želimo špekulirati o eventualnoj političkoj pozadini ovih napada, ali budući da je pravni tim Novinske agencije Patria već prijavio slučaj Federalnoj upravi policije, Odjelu za cyber-kriminal, očekujemo da se ovaj slučaj ozbiljno shvati, a javnost blagovremeno obavijesti o rezultatima istrage bez obzira kakvi oni bili – saopćeno je iz ovog strukovnog udruženja.\nKako se u saopćenju navodi, Novinska agencija Patria javila je Društvu novinara BiH “da se proteklih par dana nalazila pod jakim i ciljanim hakerskim napadima”.\nKako kažu u Patriji, prema mišljenju stručnjaka, “radi se o planiranim napadima koji su imali za cilj onemogućiti plasman infomacija agencije Patria do medija u BiH i krajnjih korisnika”.\nOd jutros Patria ponovo emitira svoj servis, navodi se u saopćenju.


Fudbaleri Radničkog izvukli „minimalac“ u Kruševcu - Ritam Grada - vesti Kragujevac\nPočetna Sport Fudbaleri Radničkog izvukli „minimalac“ u Kruševcu\nFudbaleri Radničkog izvukli „minimalac“ u Kruševcu\nU poslednjem meču 25. kola Prve lige Srbije, fudbaleri Radničkog 1923 slavili su na gostovanju Trajalu u Kruševcu, rezultatom 1:0, i došli do vrednih bodova u borbi za opstanak, ali i nade da se nađu u plej-ofu.\nKragujevčani su do pobedonosnog gola stigli već u 10. minutu, kada je defanzivac Nikola Rađen sproveo odbitak u mrežu, posle udarca Stevana Kovačevića.\nPotom su u potpunosti prepustili terensku inicijativu domaćinu, koji je imao nekoliko dobrih prilika, pogotovo u prvih 45 minuta, no gosti su bili koncentrisani u odsudnim momentima, pa su udarce zaustavili upravo Rađen i Aleksijević.\nRadnički je sada deveti na tabeli, sa 34 boda, koliko je sakupio i Dinamo iz Vranja. Naredni meč Kragujevčani će igrati u nedelju, kada na „Čika Daču“ stiže četvrtoplasirana Kolubara iz Lazarevca.\nPrethodni članakFCA Srbija i Univerzitet u Kragujevcu pokrenuli novi master program studija\nSledeći članakPacijent KC Kragujevac preminuo od sezonskog gripa\nPartizan se revanširao Radničkom\nTodorović podneo ostavku\nJoš 54 Kragujevčana zaraženo koronavirusom\nMedijsko sklonište obeležava prvu godinu rada\nDašić pozvao građane da se vakcinišu\n“Veprovi” među evropskom elitom\nU Kragujevcu 59 novozaraženih\nJoš 45 novozaraženih u Kragujevcu\nSamostalni sindikat osporava odredbe Zakona o platama u državnim organima i javnim službama\nMinistarstvo za brigu o porodici se uključilo u slučaj oduzimanja dece Đorđu Joksimoviću


Ambasadori članica NATO su danas oštro osudili narastajuće nasilje na Kosovu - 2004-03-18\nAmbasadori članica NATO su danas oštro osudili narastajuće nasilje na Kosovu, koje odnosi ljudske živote "na svim stranama" i uništava imovinu stanovnika Kosova. Sastajući se vanredno na zahtjev generalnog sekretara, Jaap de Hoop Scheffera, Stalno NATO vijeće je upozorilo da nasilje ugrožava progres dostignut započetim razgovorima Beograda i Prištine.\nPozivaju se danas iz Brisela lideri u regionu da preduzmu konkretne akcije kako bi se ponovo uspostavili mir i sigurnst. S tim u vezi, generalni sekretar Scheffer upućuje posebnu poruku kosovskom premijeru, Bajramu Rexepiju, a telefornski je tokom dana razgovarao i sa novim srpskim premijerom, Vojislavom Koštunicom i ministrom vanjskih poslova, Goranom Svilanovićem.\nGospodin Scheffer poziva i medije u regionu da nepristrasno izvještavaju o zbivanjima, navodeći činjenice, a izbjegavajući da upotrijebe "zapaljive" komentare.\nVojni saveznici poručuju sa današnjeg vanrednog okupljanja da su uvjereni da će KFOR biti u stanju pomoći ponovnoj uspostavi mira na Kosovu. Podsjeća se da su, s tim u vezi, odobrene dodatne trupe za KFOR, kao i daje Velika Britanija odobrila slanje dodatnih 750 vojnika, čime Alijansa demonstrira "volju i sposobnost" da provede svoju misiju, uspostavljajući sigurnost za sve stanovnike Kosova, bez obzira na njihovu etničku pripadnost.\nO nasilju na Kosovu pomoćnik zamjenika generalnog sekretara NATO i u vrijeme kosovske kampanje glasnogovornik NATO, Jamie Shea, za Glas Amerikei kaže:\n"Uvjeren sam da nasilje dolazi od relativno male grupe ekstemista. NATO poziva stanovnike Kosova iz svih etničkih zajednica da se ne priključuju nasilju, da ostanu mirni, kod svojih domova i da ne prave blokade na cestama. Razumijemo da smrt djece ili ubistvo ljudi podiže tenzije i emocije. Medjutim, pravda ne smije biti prepuštena ljudima na cesti. Postoji policija na Kosovu, kojoj pomažu UNMIK, kosovske vlasti i KFOR. Prepustite pravdu i istragu policijskoj službi. Niko nema nikakvu korist od pogibija i izbijanja nasilja".


Svako ko je zainteresovan da pohađa specijalizovani kurs i obuku za HTML - napredni, a koju i zvanično organizuje Akademija Oxford, treba da ispuni osnovne uslove za to. Pod tim se misli na činjenicu da mora prvo da bude punoletan, a potom se očekuje da ima određeno predznanje rada sa ovim programskim jezikom. Isto tako je neophodno da svaki prijavljeni polaznik bude i korisnik interneta i to vrlo aktivan, te da poznaje rad u Windows okruženju. Potrebno je, takođe i da on bude adekvatno upoznat sa korišćenjem programa namenjenog kako unosu, tako i obradi tekstualnog sadržaja, a svakako se očekuje da je već savlado rad u onom programu koji je primarno namenjen ne samo unosu, već i obradi različitih podataka.\nUzevši u obzir da se obuka i kurs za HTML - napredni organizuje na preko 20 lokacija u celoj zemlji, to jest u apsolutno svakom gradu u kome organizator ima otvorenu poslovnicu, to će svaki pojedinačni polaznik da se odluči za jednu od njih u kojoj će da pohađa nastavu, te u kojoj će da izvrši prijavu i upis na ovaj kurs. A dozvoljeno mu je da se lično prijavi za pohađanje, mada takođe postoji mogućnost i da izabranu poslovnicu on kontaktira putem telefona i to u njeno radno vreme. Pored svega toga, zainteresovani polaznici imaju priliku i da na zvaničan mejl institucije koja je organizator ove obuke, pošalju podatke za prijavu, to jest da jasno navedu ne samo svoje ime i prezime, te datum rođenja i informacije za kontakt, već i u kom tačno gradu oni hoće da pomenuti kurs pohađaju.\nVažno je da napomenemo da će polazak, kada se bude upisivao, da naglasi i koju vrstu nastave želi da pohađa, a najpre zato što Akademija Oxford ovaj kurs organizuje kako preko interneta, tako i u svojim poslovnicama i to isključivo kroz individualnu ili grupnu nastavu. Sobzirom na to da sve pomenute vrste nastave imaju specifičan način organizacije, važno je da prijavljeni polaznici budu sa time upoznati, ali treba da znaju i da postoje određeni uslovi za koje se očekuje da ih ispuni svaki polaznik koji je za pohađanje konkretnog tipa nastave zainteresovan. Tako, recimo online kurs i obuka za HTML - napredni stavlja pred svakoga uslov da uz računar obezbedi i vezi sa internetom, ali koja mora da bude stabilna, te od onih osoba koje zanima grupna nastava se zahteva da pričekaju ispunjenje osnovnog uslova za njeno odvijanje. Zapravo je stvar u tome da ta vrsta nastave podrazumeva rad u manjim grupama polaznika, a koje broje najviše osmoro, ali najmanje u grupi može da bude četvoro osoba. A budući da mora da bude formirana grupa, kako bi uopšte taj tip kursa mogao da bude organizovan, to se i zahteva da u konkretnoj poslovnici bude izvršena prijava minimum 4 polaznika. Napominjemo i da ova vrsta nastave predviđa termine koje određuje u tom slučaju organizator, te je zadužen i za određivanje dinamike.\nKod ostalih pomenutih tipova obuke je važno da polaznici znaju da je na njima odluka kada će individualna ili online nastava da počne, to jest oni treba da se sa predavačem dogovore i oko toga, ali i oko termina u kojima će da se održava, to jest oko dinamike.\nU obavezi smo da naglasimo i da svaki profesor koji je zadužen za sprovođenje ovog kursa, nastoji da maksimalno prenese znanja koja su predviđena zvaničnim nastavnim programom, a u tome ima sasvim dovoljno iskustva, da možemo sa sigurnošću da tvrdimo da će apsolutno svako koga interesuje obuka i kurs za HTML - napredni steći sasvim dovoljan nivo znanja da može da ga koristi u praksi i to na naprednom nivou, te će biti u mogućnosti i da samostalno kreira vrlo kvalitetne web stranice uz njegovu primenu.\nŠta obuhvata obuka za HTML - napredni?\nBudući da se očekuje da svaki polaznik već poseduje osnovna znanja vezana za rad sa HTML - om, tokom pohađanja ovog kursa on će sasvim sigurno da ih unapredi. Svakako, predavači neće mnogo da se osvrću na osnovnu definiciju ovog programskog jezika i karakteristike jednog HTML dokumenta, već će da se fokusiraju prvenstveno na upoznavanje polaznika sa njegovim naprednim korišćenjem.\nPolaznici će imati prilike da se bave svakako naprednim opcijama vezanim najpre za uređenje teksta, odnosno za njegovo formatiranje, a zatim će naučiti i kako se kreiraju liste, to jest kako se pozadina prilagođava u okviru određenog dokumenta.\nUpoznaće se i sa HTML tabelama, pa će naučiti i šta su simetrične, a šta asimetrične, odnosno koje su njihove osnovne karakteristike i na koji način se sa njima radi. Isto tako, nastavni plan, a prema čijim odredbama se kurs i obuka za HTML - napredni i organizuje, predviđa da polaznik nauči šta su takozvane dekorativne tabele i kako se one kreiraju, ali i šta je Table tag.\nFrejmovi su isto tema ovog kursa, ali i upoznavanje polaznika sa kreiranjem ivičnih linija i margina, a gde će oni da se upoznaju i sa pojmom Scrollbar - a. Podrazumeva se da će ih predavači upoznati i sa pojmom atributa, kao i sa načinom unosa potrebnih tagova, što podrazumeva primarno kako tagove vezane za samoorganizaciju sadržaja, tako i one koji se odnose na prikazivanje konkretnog teksta ili slike, te različitih elemenata multimedije.\nVrlo je važno i ono, što će svakako polaznici da savladaju, a vezano je za rad sa formulama, a na ovom kursu će im biti objašnjena i organizacija konkretne stranice i to uz adekvatnu primenu HTML5. Naučiće i kako funkcioniše primena različitih efekata koji su u tom programskom jeziku dostupni, te da koriste takozvanu HTML5 geolokaciju. Predavači će im, svakako skrenuti pažnju i na to šta je Canvas, odnosno kako se radi sa njim.\nSve što je vezano za formu u jednom HTML dokumentu će biti predstavljeno svim polaznicima, tako da će oni naučiti, pored ostalog i šta je Form tag, zatim Text area, odnosno šta su zapravo Image i Radio button i koja je njihova funkcija. Biće reči i o opciji Hidden field, te Password field, a naučiće i šta je Drop down menu, odnosno kako funkcioniše File upload, ali i ostale detalje koji su vezani za formu konkretnog dokumenta. Nakon što zainteresovane osobe budu sa uspehom završile obuku i kurs za HTML - napredni, svakako se očekuje da će njihova znanja iz ove oblasti biti na zavidnom nivou.\nKako je organizovana obuka za HTML - napredni?\nJasno je definisano da kurs i obuka za HTML - napredni podrazumeva kako pohađanje nastave u grupi, tako isto i individualno. A uz sve to, postoji još jedna vrsta nastave koja je dostupna svakom zainteresovanom polazniku, a ona podrazumeva mogućnost učenja na daljinu.\nNaime, online kurs je namenjen svakome kome iz bilo kog razloga ne odgovara da časove pohađa u našim poslovnicama, jer tada ima prilike da preko svog računara prati predavanja. Međutim, taj polaznik mora da bude informisan o tome da on tada ima obavezu koja se odnosi na obezbeđivanje optimalnih uslova za rad. Tačnije, to znači da uz računar on neizostavno mora da obezbedi stabilnu konekciju sa internetom, jer je to ujedno i primaran uslov za nesmetano odvijanje ovog tipa nastave.\nNe samo online, nego i individualna obuka i kurs za HTML - napredni podrazumevaju isti princip organizovanja, samo što se jedna odvija iz doma polaznika, to jest sa ma kog mesta gde mu je dostupan računar i pomenuta internet konekcija, a druga u prostorijama izabrane poslovnice Akademije Oxford. Ako se odluči za neku od njih, apsolutno svaki polaznik će imati potpuno pravo da upravo onom profesoru čija je dužnost da ga vodi kroz obuku, naglasi u kojim tačno terminima bi voleo da se predavanja odvijaju. A ne samo to, već se podrazumeva i da oni treba da dogovore precizno dinamiku, prema kojoj će nastava da se sprovodi, te da isto tako jasno odrede kada tačno će taj kurs i obuka za HTML - napredni da počne.\nNačin na koji se organizuje grupna nastava je sasvim različit od pomenutog, a na prvom mestu zato što u tom slučaju svaki pojedinačni polaznik ima obavezu da prihvati uslove koje određuje organizator. Preciznije rečeno, upravo Akademija Oxford za ovu vrstu nastave unapred definiše kako termine, tako isto i dinamiku, a u skladu sa kojom će nastava da se odvija.\nIpak, postoji jedna stvar koja isključivo zavisi od interesovanja polaznika, a ona se odnosi na početak ovog kursa. Pod tim mislimo na činjenicu da grupna obuka i kurs za HTML - napredni me da počne tek onog trenutka kada se u jednoj od poslovnica organizatora bude formirala grupa i to ona u kojoj mora da bude najmanje četiri osobe, a inače može da ih bude najviše osmoro u sklopu jedne grupe. Napominjemo i to da termini koje odredi organizator u većini slučajeva ne mogu da se izmene, sem onda kada svaki pojedinačni polaznik koji se nalazi u okviru te grupe bude zvanično zahtevao njihovu promenu. Ali, čak i u toj situaciji koordinator za nastavu ima apsolutno pravo da je ne odobri, ako bude procenio da bi moguća promena imala ne tako dobar uticaj na ostale tipove nastave, a koji se u toj poslovnici inače organizuju.\nKome je namenjen kurs za HTML - napredni?\nKako obuka i kurs za HTML - napredni predviđa savladavanje znanja korišćenja ovog programskog jezika na naprednom nivou, sasvim je jasno zbog čega se kaže da je nastava namenjena svakoj osobi koja je imala prilike ili da pohađam kurs i obuku za HTML - početni ili da na drugi način stekne osnovna znanja rada sa HTML - om.\nUz to se podrazumeva i da svaki polaznik mora da bude punoletno lice, te se svakako očekuje da je on imao prilike da radi u Windows operativnom sistemu. Isto tako je potrebno i da prijavljeni polaznici aktivno koriste internet, a zatim da koriste i sve dostupne funkcije u pomenutom operativnom sistemu. Svakako bi trebalo i da poznaju rad u programima koji se koriste kako za unos teksta, tako i za unos podataka.\nKoliko traje obuka i kurs za HTML - napredni?\nUkupno 15 školskih časova je predviđeno i zvaničnim nastavnim planom da traje kurs i obuka za HTML - napredni.\nPodrazumeva se da će svaki pojedinačni polaznik da odluči da li će da nastavu pohađa u grupi, individualno ili online, pa će od toga i da zavisi dinamika kojom će predavanja da budu održavana.\nKoliko košta kurs i obuka za HTML - napredni?\nU skladu sa cenom koja je navedena u zvaničnom cenovniku organizatora, predviđeno je da obuka i kurs za HTML - napredni košta 8 000 RSD, a ukoliko se pohađa u grupi.\nCena koju treba da plati svako ko je zainteresovan da nastavu prati preko interneta, iznosi 8,000 RSD, a da bi neko mogao da je pohađa svakako je potrebno da ima i računar, ali i stabilnu internet vezu.\nUz to, potrebno je izdvojiti takođe 12,000 RSD RSD, ukoliko je polaznik zainteresovan da ovaj kurs pohađa u skladu sa smernicama koje navodi individualna nastava.\nGde i kada se održava kurs za HTML - napredni?\nUzevši u obzir da nastavni plan po kome se u toku cele godine organizuje kurs i obuka za HTML - napredni predviđa tri tipa nastave, to se sve one odvijaju u odabranoj poslovnici organizatora, a uz izuzetak online obuke, koju svaki pojedinačni polaznik prati preko interneta.\nNapominjemo i to, da bi zainteresovanom polazniku uopšte bilo omogućeno da predavanjima pristupa baš na taj način, on je naravno obavezan da obezbedi računar preko koga će i pratiti nastavu, ali je isto tako i bitan zahtev da taj računar poseduje stabilnu internet vezu, pošto se to ujedno smatra primarnim uslovom za kvalitetnu obuku online. Online kurs i obuka za HTML - napredni se organizuje na isti način kao i individualna, budući da je prisutan samo jedan polaznik, a podrazumeva se i da on termine treba da dogovori sa predavačem. A osim oko termina, polaznik i profesor treba da se dogovore isto tako i oko dinamike, pa čak i da jasno definišu datum kada će ta vrsta kursa koju polaznik bude odabrao da počne.\nKod grupne nastave je organizacija drugačija i to ne samo zbog toga što predavanjima prisustvuje veći broj polaznika (u jednoj grupi može biti najmanje četvoro, a najviše osmoro polaznika), nego i zato što sve definiše organizator. Da budemo precizniji, Akademija Oxford zapravo određuje samo termine u kojima se časovi kod ovog tipa nastave odvijaju, to jest određuje kojom dinamikom, ali ne može da odredi i datum kada će grupna obuka i kurs za HTML - napredni da počne. Stvar je u tome da ovaj tip nastave može da bude organizovan tek pošto zvanično bude bio ispunjen osnovni uslov za to. A to znači da u konkretnoj poslovnici mora da bude formirana jedna grupa, te da u njoj treba da se nađe minimum 4 projavljena polaznika. Posle ispunjenja tog uslova će svi ostali polaznici, a koji su prijavu već izvršili, od strane organizatora da dobiju i jasnu informaciju o tačnom datumu početka i o terminima.\nsvi koji su zainteresovani za ovaj kurs mogu da se prijave bilo kog dana u radno vreme jedne od poslovnica i to direktno ili putem telefona, a mogu takođe da pošalju mejl sa svojim podacima na zvaničnu adresu organizatora\nu skladu sa važećim cenovnikom, svaki polaznik je dužan da izvrši plaćanje na koja je obavezan i to direktno u poslovnici u kojoj se upisao ili u kojoj pohađa nastavu\nobuka i kurs za HTML - napredni može da bude prilagođena i onim polaznicima koji su zaposleni u istoj kompanija, a tada je potrebno da se sa ovlašćenim licem u konkretnoj poslovnici organizatora predstavnik te kompanije dogovori o svim bitnim detaljima\nSpisak gradova za kurs za HTML - napredni


RADONJIĆ PRED MEGU: Želimo trofej i moramo da pronađemo energiju za još jedan meč | Novosti.rs\nCrnogorski stručnjak pred ovaj susret ima problema sa povredama i još uvek ne zna koji tim će se suprotstaviti Megi.\n- Izuzetno loša prva četvrtina je uticala na dalji tok utakmice u petak. Mega je pokazala kvalitet i talenat i u tom meču, sa druge strane, apsolutno sam svestan potrošnje kod naših igrača, i još svesniji problematike koju izazivaju brojne povrede. Želimo trofej i moramo pronaći energiju za još jedan meč u ovoj sezoni! Svaki glas sa tribina, bez obzira koliko ljudi bude bilo u hali, biće nam motiv više da prevaziđemo ogromne probleme. U ovom trenutku ne znamo ko će biti spreman za utakmicu - rekao je Radonjić.\nSa druge strane, trener Mege Vladimir Jovanović istakao je da mu je želja da njegov sastav odigra isto kao u drugoj utakmici finala.\nMeč Crvena zvezda - Mega igra se u nedelju od 20.30 u dvorani "Aleksandar Nikolić".\nkošarka KK Crvena zvezda Crvena zvezda Dejan Radonjić KK Mega superliga srbije u košarci


Tramp poručio da će generalima dati da "vode svoju igru"\nVodeći kandidat za republikansku predsjedničku nominaciju Donald Tramp rekao je u petak da će pobijediti militantnu grupu "Islamska država" (IDIL) ako bude izabran za predsjednika ali da će dozvoliti generalima da "vode svoju igru".\nU obraćanju na konferenciji za medije u Palm Biču na Floridi, Tramp je rekao da će naći "prave generale" da urade taj posao i da će njima dozvoliti da donose odluke o tome kako vojska treba da pristupi tom ratu.\nTramp je ranije rekao da želi da ublaži zakone koji ograničavaju mučenje ako bude izabran u Bijelu kuću ali je izgleda promijenio stav o mučenju posle oštrih kritika vodećih republikanskih stručnjaka za nacionalnu bezbjednost koji su nazvali njegove stavove duboko neprincipijelnim i nedosljednim.\nBivši kandidat za republikansku predsjedničku nominaciju Ben Karson, do skora Trampov veliki politički suparnik, u petak je izjavio da podržava Trampovu kandidaturu za Bijelu kuću. Karson je napustio trku ranije ovog meseca.\nRepublikanci u utorak za republikanskog predsjedničkog kandidata glasaju na Floridi, kao i u Ilinoisu, Misuriju, Sjevernoj Karolini i Ohaju. Najveća pažnja je na Floridi i Ohaju, gdje pobjednik odnosi sve delegate.


Danas počinje Bašta fest – ZoomUe\nBAJINA BAŠTA-Bašta fest – internacionalni festival kratkog igranog filma održava se od 4. do 7. jula 2019. u Bajinoj Bašti, a ulaz na sve programe festivala je besplatan.\nGlavni, filmski program Bašta festaje međunarodnog i takmičarskog karaktera. Selektor festivala Nikola Ljuca, u saradnji sa umetničkom direktorkom Šuša Majom, izabrao je 24 filmova iz 18 zemalja, od toga 4 domaća, koji čine uzbudljiv i raznovrsan takmičarski program! U tri dana publika će imati prilike da vidi filmove iz Srbije, Crne Gore, Hrvatske, Slovenije, BiH, Danske, Švedske, Poljske, Austrije, Francuske, SAD, Kanade, Belgije, Grčke, Italije, Irana, Holandije i Islanda, a ono na šta je tim festivala naročito ponosan je to što7 rediteljki potpisuje filmove, kao i da je 5 naslova iz regiona.\nBašta fest se svake godine tradicionalno zatvara filmovima domaćih mladih autora, a ovoga puta to je debitantsko dugometražno ostvarenje mladog reditelja Raška Miljkovića „Zlogonje“.\nNagrade na Bašta festu se dodeljuju za najbolji film u celini (Zlatna imaginacija), najbolju režiju (Zlatna indikacija), najbolju mušku i žensku ulogu (Zlatna interpretacija), za najbolji scenario (Zlatna inspiracija) i nagradu za najbolji snimateljski rad (Zlatna vizualizacija). Budući da ima nameru da podstiče svest o ovoj regiji i pre svega kreativnom ulaganju u Bajinu Baštu, Bašta fest dodeljuje i nagradu Baš ta čast, pojedincu ili inicijativi koju smatra značajnom. Žiri mladih sačinjen od srednjoškolaca iz Bajine Bašte takođe dodeljuje svoju nagradu za najbolji film, a njihovo učešće u samom programu podstiče kritički stav omladine koja čini dobar deo publike, kao i volonterskog tima festivala.\nBašta fest je decu i mlade prepoznao kao neumorne i znatiželjne posetioce projekcija, ali i kao svoje važne buduće saradnike.\nNext story Nemanja Vidić trener B tima Mančester junajteda?\nPrevious story Pas ujeo dete u Velikom parku


Siguran sam da će Vladeta Janković postati gradonačelnik Beograda – DnevniZurnal\nSiguran sam da će Vladeta Janković postati gradonačelnik Beograda\nby admin 06/02/2022, 06:38 2k Views\nPotpredsednik Narodne stranke Miroslav Aleksić izjavio je da će ta stranka i u izbornoj kampanji ponuditi građanima plan i program za “normalniji i bolji život” i da će opozicija “sigurno pobediti” u Beogradu.\n„Siguran sam da će Vladeta Janković biti gradonačelnik Beograda posle 3. aprila. On je jedan od najvećih živih srpskih intelektualaca i dokazani borac za demokratiju. Siguran sam i da će Janković podržati lustraciju i ispitivanje porekla imovine i oduzimanje nelegalno stečene imovine i privođenje pravdi bez izuzetka svih koji su se na bilo koji način u prethodnim godinama ogrešili o moralne i pravne norme“, rekao je Aleksić u intervjuu listu „Danas“.\nNa pitanje „da li će Narodna stranka učestvovati u kampanji“, Aleksić je rekao da je Narodna stranka članica koalicije Ujedinjena Srbija koja će učestvovati na izborima.\n„Obično oni koji učestvuju na izborima učestvuju i u predizbornoj kampanji kako bi građanima što bolje predstavili svoje kandidate i program, a mi imamo i odlične kandidate i odličan program, a nastavićemo da razotkrivamo namere režima da rasproda srpsku zemlju, vazduh, reke, šume, zlato, litijum…“, rekao je Aleksić.\n“Naš cilj je da uspostavimo sistem u kojem će svi građani biti jednaki i u kojem će za sve važiti ista pravila, bez povlašćenih političkih elita. Sprovođenjem našeg programa stvorićemo uslove da svi građani Srbije, bez obzira kojim se poslom bavili, mogu da žive pristojno od svog rada. Pomirićemo Srbiju, zaustavićemo agresiju i podsticaćemo porodične vrednost”, dodao je Aleksić.\nUpitan o potpredsednici Stranke slobode i pravde Mariniki Tepić, koja će biti prva na listi koalicija Ujedinjene Srbije, Aleksić je odgovorio da su Tepić i on u prethodnim godinama bili “najistaknutiji borci protiv kriminala i korupcije, koje je režim predsednika Srbije Aleksandra Vučića razvio do monstruoznih razmera”.\n“Siguran sam da će građani Srbije na izborima ceniti tu hrabrost i rad pokazan u prethodnih nekoliko godina”, rekao je Aleksić.\nNa pitanje o sastanku predstavnika opozicije sa specijalnim izaslanikom SAD za Zapadni Balkan Gabrijelom Eskobarom, Aleksić je rekao da je na tom sastanku bilo reči o predstojećim izborima i uslovima pod kojima će biti održani, kao i o važnim pitanjima ekonomije, demografije i korupcije u Srbiji.


Vlada RS: Za socijalno zbrinjavanje 1.226 radnika 1.605.101 KM\nIznos od 1.469.040 KM odobren je za potpunu uplatu doprinosa za penzijsko i invalidsko osiguranje za 241 radnika oglednog poljoprivrednog dobra “Petar Mrkonjić” iz Modriče, 60 radnika Grafičkog preduzeća “Nova štampa” iz Gradiške, 13 radnika Drvne industrije iz Kalinovika, 66 radnika “Čajavec profesionalna elektromehanika” iz Banjaluke, 19 radnika “Čajavec prostorna tehnika” iz Banjaluke, 31 radnika Zemljoradničke zadruge “Poljoprivrednik” iz Bratunca, te 113 radnika OJP za komunalne poslove “Komunal” iz Petrova.\nOvaj iznos obuhvata i djelimičnu uplatu doprinosa za penzijsko i invalidsko osiguranje za 663 radnika Preduzeća za proizvodnju konfekcije i promet “Mladost” iz Mrkonjić Grada, saopšteo je iz Biroa Vlade Srpske za odnose sa javnošću.\nVlada Republike Srpske utvrdila je danas Nacrt zakona o sticanju statusa samostalnog umjetnika i samostalnog stručnjaka u kulturi, kojim su uređeni uslovi i način sticanja tih statusa, njihova prava i obaveze, vođenje evidencije, obezbjeđivanje sredstava, te druga pitanja koja su značajna za ovu kategoriju.\n“Lica koja na osnovu opštih i posebnih uslova steknu status samostalnog umjetnika i samostalnog stručnjaka u kulturi postaje obveznik doprinosa za penzijsko i invalidsko osiguranje, zdravstveno osiguranje, osiguranje od nezaposlenosti i dječje zaštite”, saopšteno je iz Biroa Vlade Srpske za odnose sa javnošću.\n“Cilj donošenja ove uredbe je pružanje podrške u periodu od septembra do decembra 2020. godine za održavanje likvidnosti privrednih subjekata koji imaju finansijski gubitak zbog posljedica pandemije virusa korona”, pojašnjava se u saopštenju.\nOdobrena sredstva biće doznačena Javnoj ustanovi Domu za djecu i omladinu bez roditeljskog staranja “Rada Vranješević” na ime finansiranja projekta pod nazivom “Podizanje kvaliteta pružanja stručnih usluga u institucijama za djecu bez roditeljskog staranja”.\nNSRS: Usvojen Zakon o posebnom postupku eksproprijacije radi izgradnje aerodroma u Trebinju


Guverner CBBiH razgovarao s najvišim rukovodstvom UniCredit Group iz Milana - Privredna štampa\nGuverner Centralne banke Bosne i Hercegovine Senad Softić primio je danas u posjetu najviše predstavnike međunarodne bankarske grupacije UniCredit Group iz Milana, izvršnog direktora UniCredita Jean Pierre Mustiera te direktora Odjela Centralne i Istočne Evrope Carla Vivaldia.\nOvo je, inače, prva posjeta Bosni i Hercegovini izvršnog direktora UniCredit Group. Bilo je riječi o makroekonomskim pokazateljima, monetarnoj i finansijskoj stabilnosti te usklađenosti finansijske i bankarske regulative s regulatornim modelima i praksama. Tokom sastanka, guverner CBBiH je istakao da su zakoni o bankama u oba bh. entiteta usvojeni prije nešto više od godinu dana i da su u najvećoj mogućoj mjeri usaglašeni s EU direktivama i Bazelskim principima. Trenutne aktivnosti su usmjerene na razvoj strategije za implementaciju Bazela III.


Grčka na ivici\nDemonstracije protiv uvođenja oštrih mera štednje ispred grčkog parlamenta u Atini, 10. februar 2012.\nGrčki lideri nastavljaju da mole, ali i da upozoravaju zakonodavce pred ključno glasanje koje bi trebalo da odluči da li će Evropa još jednom spasiti zemlju davanjem zajma za pomoć.\nLider socijalista Jorgos Papandreu i njegov kolega iz Nove demokratije Antonis Samaras apelovali su na zakonodavce da podrže najnoviju rundu rezanja budžetskih troškova, naglašavajući da nema drugog izbora. Papandreu je takođe upozorio da bi neuspeh usvajanja mera štednje doveo do kraha zemlje. Samaras je članove svoje stranke upozorio da neće biti tolerisano stranačko politikarenje.\nGrčka vlada usvojila je predlog zakona o merama štednje kasno sinoć, a parlament u punom sazivu trebalo bi da o njemu glasa sutra. Evropska unija zahtevala je dodatne rezove u zamenu za novi zajam u iznosu od 172 milijarde dolara.\nUprkos oštrim upozorenjima hiljade Grka izašle su na ulicu da protestuju zbog mera štednje i smanjivanja budžeta, povremeno se sukobljavajući sa policijom. Nekoliko hiljada okupilo se i danas ispred zgrade skupštine, tražeći od zakonodavaca da odbiju zahteve Evropske unije.


Uspješno proveden projekat koji finansira EU “Pravo građana BiH na zdravu životnu sredinu”\nZavršni događaj projekta koji finansira EU “Pravo građana BiH na zdravu životnu sredinu” organizovan je u vidu okruglog stola pod nazivom ‘Izazovi u procesu institucionalizacije Arhuske konvencije na lokalnom nivou’ u Doboju, 13. 06. 2012. godine.\nOsnovni cilj okruglog stola je bio prezentovanje aktivnosti i postignutih rezultata u okviru projekta, kao iniciranje dijaloga i razmijena iskustava između predstavnika javne uprave sa različitih nivoa, civilnog društva i stručnjaka, o mogućnostima za institucionalizaciju Arhuske konvencije na lokalnom nivou u BiH.\nKonvencija Ekonomske komisije Ujedinjenih nacija za Evropu o pristupu informacijama, učešću javnosti u procesu donočenja odluka i pristup pravdi u oblasti okolišnih pitanja, poznata kao Arhuska konvencija, potpisana je 25. juna 1998. u danskom gradu Arhusu. Ova Konvencija omogućava prava javnosti u vezi sa pristupom informacijama, učešću javnosti u procesu donošenja odluka i pristup pravdi u pitanjima u vezi sa lokalnim, nacionalnim i transnacionalnim okolišem. Usmjerena je na interakcije između javnosti i vladinih struktura.\nPredstavnik Delegacije EU u BiH, Johann Hesse, šef Operacija za ekonomski razvoj, prirodne resurse i infrastrukturu, je rekao u uvodnom govoru: “EU podržava sve napore u oblasti zaštite životne sredine u Bosni i Hercegovini i proaktivno učešće građana u odlučivanju u ovoj oblasti, na način kako to propisuje Arhuska konvencija. Ovaj projekat je jedna uspješna priča o poboljšanjima takvih praksi”.\nProjekat “Pravo građana BiH na zdravu životnu sredinu” je finansirala Evropska unija iz sredstava Instrumenta za pretpristupnu pomoć (IPA) u iznosu od 65,556 EUR. Projekat su sufinansirale Opštine Derventa i Lukavac, a implementirao Centar za menadžment, razvoj i planiranje Doboj u partnerstvu sa Udruženjem za zaštitu flore i faune Lukavac. Partneri na projektu su bili predstavnici Ministarstva vanjske trgovine i ekonomskih odnosa BiH / Odjela za zaštitu okoliša i Regionalnog centra za okoliš BiH.


Dogovoren minimalac – Sa 143 RSD nastavak preživljavanja\nNovaEkonomija\t12.09.2017 22:26\nMinimalna cena rada od 143 dinara po satu predstavlja očekivani nastavak života u bedi i siromaštvu, ocenili su Udruženi sindikati Srbije Sloga.\nMinimalna cena rada od 143 dinara po satu za Udružene sindikate Srbije Sloga predstavlja očekivani nastavak života u bedi i siromaštvu i nije produkt dogovora socijalnih partnera u Socijalno - ekonomskom savetu Srbije (SES), već isključivo odluka predsednika Srbije Aleksandra Vučića koji prikriveno metodom kancelara nastavlja da upravlja vladom i državom, mimo svojih ovlašćenja, direktno kršeći Ustav Srbije, navodi se u saopštenju tog sindikata.\n"Jedan od očiglednih dokaza toga je da zakazana konferencija za štampu Socijalno - ekonomskog saveta nakon sednice nije održana, ali je najavljeno da će se večeras građanima putem državne televizije u direktnom prenosu obratiti predsednik države, koji će očigledno komentarisati o minimalcu i odluci da se od 2018. godine on poveća za 13 dinara po satu", piše u saopštenju.\nSa tim povećanjem u vidu "zvučnih 10 odsto", kažu oni, većina radnika u Srbiji će nastaviti sa pukim preživljavanjem, budući da je sadašnji minimalac od 130 dinara po satu toliko mizeran, da ga je prosto nemoguće komentarisati, naročito što su i prosečne plate srpskih radnika u odnosu na druge države u Evropi najniže, pa čak i niže od većine afričkih zemalja.\n"Posebno zabrinjava da se statistika prosečne zarade u Srbiji i broj zaposlenih fingiraju na način kojoj vlasti odgovara, bez ikakve moguće kontrole i provere istinitosti, dok su debate o objektivnom i stvarnom socijalnom položaju radnika postale nemoguće, jer se svaka dobronamerna kritika po inerciji doživljava kao kritizerstvo, napad na vlast i samu državu", kažu u tom sindikatu.


Philips HR2712/30 mašina za meso cena, cene Srbija, prodaja Beograd Novi Sad Niš\nPhilips HR2712/30 mašina za meso cene\nPhilips HR271230... specifikacija\ncena od 10.999,00 do 14.990,00 din | prodavnica (2)\nEPonuda nije internet prodavnica već Vam omogućava da brzo i lako nađete Philips HR2712/30 mašina za meso po najjeftinijoj ceni. Naš cilj je da kupci budu što bolje informisani o ponudi Philips mašina za meso HR2712/30 na tržištu Srbije. Vrlo lako nalazite željeni proizvod za kategoriju Mašine za meso cene, ne morate da lutate od sajta do sajta za Philips Mašine za meso, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips HR2712/30 mašina za meso sa PRODAVCEM. EPonuda ne može da garantuje potpunu tačnost specifikacije i slika za Philips HR2712/30 mašina za meso. Pre kupovine, podatke za Philips mašina za meso HR2712/30 proverite na sajtu PROIZVOĐAČA.


Evo gdje možete gledati utakmicu BiH - Austrija – Fokus.ba\nEvo gdje možete gledati utakmicu BiH – Austrija\nFudbalska reprezentacija Bosne i Hercegovine uspješno je startovala u UEFA Ligi naciji. Naši reprezentativci pobijedili su u Belfastu Sjevernu Irsku rezultatom 2:1 i trasirali dobar put uoči narednog susreta.\n“Teška utakmica. Najbitnija su tri boda, nas čeka druga utakmica i mi ćemo pokušati poboljšati neke stvari, imamo problema sa igračima iz odbrane i to nam je hendikep. Ćivić nije potpuno spreman, nije trenirao dugo i morat ćemo vidjeti šta ćemo napraviti za Austriju. Nije ovo bila naša najbolja igra, možemo puno bolje”, rekao je selektor našeg državnog tima Robert Prosinečki.\nSljedeći protivnik Zmajeva u 3. grupi B-lige je selekcija Austrije koja u utorak, 11. septembra 2018. dolazi na Bilino polje.\nAustrijski selektor Franco Foda za medije je dao kratku analizu našeg tima pred sutrašnji susret:\n“Bosna i Hercegovina ima dobro posložen tim, to su tehnički potkovani igrači. Gledao sam ih protiv Sjeverne Irske, igrali su u gostima i morali su se koncentrisati na kontranapade”, rekao je Foda.\nPodsjećamo, televizija Pink BH će sutra od 20:45 sati ekskluzivno prenositi utakmicu BiH-Austrija, za sportski komentar biće zadužen novinar Sabahudin Topalbećirević, a gledateljima preporučujemo i uvertiru pred sutrašnji okršaj-od 20 sati, emisiju UŽIVO iz Zenice koju će sa svojim gostima voditi novinar Denis Huseinbegović.\nSelektor Armenije pozvao samo 13 igrača, protiv BiH će ih predvoditi Mkhitaryan\nArmen Gyulbudaghyants, selektor fudbalske reprezentacije Armenije objavio je nepotpuni spisak na kojem se za sada našlo 13 igrača za predstojeće utakmice kvalifikacija...


Održana ReLOaD2 obuka za NVO: Kako pripremiti i voditi projekte - Cetinjski List\nNaslovna » Održana ReLOaD2 obuka za NVO: Kako pripremiti i voditi projekte\nOdržana ReLOaD2 obuka za NVO: Kako pripremiti i voditi projekte\nAutor RTV Cetinje March 31, 2022 4:31 pm\nNa Cetinju je danas završena intenzivna obuka “Upravljanje projektnim ciklusom” u okviru projekta Regionalni program lokalne demokratije na Zapadnom Balkanu 2 (ReLOaD2), saopšteno je iz gradske uprave.\nPrijestonica Cetinje, koja zajedno s Glavnim gradom Podgorica i opštinama Golubovci i Danilovgrad čini klaster u ReLOaD2 programu, otvorila je Poziv nevladinim organizacijama za predaju projektnih prijedloga, a obuka je bila prilika da se NVO što bolje pripreme za projekte kojima bi aplicirali na konkurs.\nPredstavnici četrnaest raznovrsnih nevladinih organizacija sa Cetinja učestvovali su na dvodnevnoj obuci, koja je prisutnima približila projektni proces EU i pisanje prijedloga projekata u skladu sa Metodologijom za transparentnu dodjelu sredstava NVO. Uz pomoć trenera, NVO su unaprijedile svoje pojedinačne projektne ideje. Osim obuke, ReLOaD2 program predviđa i mentorsku podršku potencijalnim aplikantima, što podrazumijeva da će nevladine organizacije imati stručne konsultante dok pripremaju aplikaciju za Konkurs – navodi se u saopštenju.\nKako ističu, rok za podnošenje projektnih prijedloga za organizacije iz središnjeg regiona je 15. april 2022. godine.\nRegionalni program lokalne demokratije na Zapadnom Balkanu 2 (ReLOaD2), kako dodaju, ima za cilj jačanje participativnih demokratija u regionu i to osnaživanjem nevladinog sektora i stimulisanjem pravnog i finansijskog okruženja za civilni sektor.\nProgram finansira Evropska unija iz sredstava Multi-Country Civil Society Facility uz sufinansiranje UNDP-a i lokalnih samouprava koje će biti obuhvaćene programom. U drugoj fazi ReLOaD programa koji traje do 2024, partnerske opštine u Crnoj Gori podijeljene su u pet klastera, središnji region pored Prijestonice Cetinje čine: Glavni grad Podgorica, opština u okviru Glavnog grada Podgorica – Golubovci i Opština Danilovgrad – zaključuje se u saopštenju Prijestonice Cetinje.\nViše informacija o ReLOaD2 Konkursu u Prijestonici pronaći ćete na LINKU ili na sajtu UNDP-a.


Petrović Škero: Izbore može da odloži jedino vanredno stanje\nIzbori 2020 Autor:Nikola Kojić04. dec. 201916:49 > 17:52\nUstav jasno kaže do kog datuma moraju da budu okončani parlamentarni izbori u redovnom terminu. Normativa je takva da se izbori ne mogu održati nakon tog termina, osim ukoliko bi se uvelo vanredno stanje, rekla je za N1 bivša predsednica Vrhovnog suda Srbije Vida Petrović Škero, komentarišući izjavu lidera Dveri Boška Obradovića da je jedina tema razgovora sa delegacijom Evropskog parlamenta bilo pomeranje datuma izbora.\nSagovornica N1 objašnjava da shodno datumu kada je konstituisan aktuelni saziv Skupštine Srbije, praktično ostaju samo tri vikenda kada izbori mogu da budu održani.\n“Mimo toga izbori ne mogu biti održani, sem da se menjaju zakoni i Ustav. Šta bi se u tom slučaju dešavalo nakon isteka mandata poslanicima, ko bi vršio funkciju parlamenta, izabrao novu vladu“, pita se Petrović Škero.\nLider pokreta Dveri Boško Obradović tvrdi da ipak postoji mogućnost da izbori ne budu održani u predviđenom terminu.\n“Za pomeranje termina izbora postoji rešenje u pravnom smislu, a to je leks specijalis. Ako su ti posebni zakoni toliko puta do sada rešavali razna krizna politička pitanja, ne vidim zašto to ne bi moglo biti i ovog puta. Dakle, leks specijalis kojim bi bio potvrđen sporazum o slobodnim i poštenim izborima između vlasti i opozicije, utvrđene garancije da će taj sporazum zaista biti primenjen i određen termin izbora nakon devet meseci od donošenja tog zakona. S obzirom na to da bi iza toga stale sve političke opcije, to bi bila potpuno normalna aktivnost koja bi vodila ka smirivanju tenzija i rešavanju ovog pitanja na pravim demokratskim izborima“, istakao je Obradović u izjavi za N1.\nLider Dveri je izneo pravno tumačenje da bi sve do trenutka potvrđivanja mandata novim poslanicima, stari saziv parlamenta bio nosilac zakonodavne aktivnosti, bez obzira na to što bi mu istekao mandat. Upitan da objasni po kom osnovu bi bio produžen mandat aktuelnom sazivu parlamenta, ukoliko nije proglašeno ratno ili vanredno stanje, Obradović je odgovorio:\n“Ako mene pitate, ovo su vanredne političke okolnosti i mi u Srbiji već dugo živimo u vanrednom stanju.“\nUstav Srbije propisuje da izbore za narodne poslanike raspisuje predsednik Republike, 90 dana pre isteka mandata Skupštine, tako da se izbori okončaju u narednih 60 dana. To praktično znači da parlamentarni izbori moraju biti održani najkasnije 30 dana pre isteka poslaničkih mandata.\nZakon o izboru narodnih poslanika predviđa da od dana raspisivanja do dana održavanja izbora ne može proteći manje od 45, ni više od 60 dana. Aktuelni saziv srpskog parlamenta konsituisan je 3. juna 2016. godine, što prema slovu zakona znači da izbori za narodne poslanike mogu biti održani samo u terminu između 19. aprila i 3. maja 2020. godine.\nBoško ObradovićizboriIzbori 2020vanredno stanjeVida Petrović Škero


"iPhone na točkovima" STIŽE 2024. godine - Riješiće najveće probleme električnih automobila?\nUtorak, 22.12.2020 | 16:38\nCilj Apple-a je da stvori baterije dosta niže cijene, koje će istovremeno omogućiti povećanje dometa vozila...\nFoto: Printscreen, Twitter/@appleinsider\nO projektu Apple Car dugo se ništa nije moglo čuti gotovo ništa, dok se prije desetak dana na internetu nisu ponovo pronijele glasine o planovima tog tehnološkog giganta za ulazak na automobilsko tržište.\nKrajnji cilj projekta "Projekta Titan" je, prema još uvijek nezvaničnim informacijama, razvoj električnog vozila namijenjenog masovnom tržištu. Stručnjaci se slažu da je upravo Apple kompanija koja poseduje resurse da tako nešto sprovede u djelo.\nU fokusu razvoja nove tehnologije električnog pogona su, prije svega, nove baterije. Cilj Apple-a je da stvori baterije dosta niže cijene, koje će istovremeno omogućiti povećanje dometa vozila.\nPoznavaoci navode da bi takve baterije bile nešto potpuno novo, kao što je to i bio prvi iPhone. A to znači da bi Apple zaista mogao da riješi dva najvažnija problema automobila sa električnim pogonom. Istražuje se i mogućnost upotrebe takozvanih LFP baterija (litijum-gvožđe fosfat - lithium iron phosphate) baterija, koje se manje zagrijevaju i ne sadrže kobalt.\nJedno što je, poznajući nastup Appleovih proizvod na tržištu, teško povjerovati da će budući iCar imati povoljnu cijenu...\nU svakom slučaju, čini se da je Apple ovde na dobitku, budući da, ako nešto krene kako nije planirano, uvijek može da odustane od daljeg rada na projektovanju automobila, i da se okrene razvoju autonomne tehnologije koji bi potom prodavao velikim proizvođačima automobila.


Zajednica: Odluke sa današnje sednice Izvršnog odbora\nNa današnjoj sednici Izvršnog odbora Zajednice klubova Super lige i Prve lige Srbije, nakon dugogodišnjeg uspešnog vođenja ove organizacije, u penziju je otišao generalni sekretar Branislav Delić.\nPredsednik Zajednice, gospodin Dragomir Lazović, zahvalio se gospodinu Deliću na dosadašnjem velikom doprinosu radu Zajednice i ukupnom unapređenju srpskog fudbala u tesnoj saradnji sa Fudbalskim savezom Srbije i svim klubovima. Gospodin Delić se potom zahvalio svima na dosadašnjoj profesionalnoj saradnji i poželeo puno uspeha u budućem periodu. Istovremeno, gospodin Delić će biti angažovan na mestu savetnika u Fudbalskom savezu Srbije.\nNa mesto generalnog sekretara Zajednice klubova Super lige i Prve lige imenovan je Darko Ramovš (45), uspešan sportski radnik,dosadašnji direktor fudbalskog kluba Sinđelić i doskorašnji predsednik Udruženja Prve lige Srbije. Tokom fudbalske karijere nastupao je za mlađe kategorije fudbalskog kluba Partizan, a zatim i za Prištinu, OFK Beograd, Čukarički, kao i nemačke klubove Stuttgarter Kickers i Schweinfurt 05.\nGospodin Ramovš se zahvalio rukovodstvu Zajednice i Fudbalskom savezu Srbije na ukazanom poverenju za obavljanje ove značajne funkcije. On je istakao da će se truditi da svojim radom da doprinos razvoju domaćih takmičenja, i fudbala uopšte, kao i da će mu u tome od velike pomoći biti podrška ove dve organizacije.\nObaveštenje o odlaganju utakmica 21. kola Super lige Srbije\nObaveštenje o odigravanju utakmica 21. kola Super lige Srbije\nĐorđević: Treba da uđemo u jednu otvorenu borbu na terenu\nĐurđević: Moramo da izađemo sutra i pokušamo da osvojimo tri…\nSuper liga: Održana tradicionalna manifestacija ’’Prvi tim’’\nSLS 21.Kolo: Delegiranje sudija\n7 Radnik 21 28\n8 Proleter 20 27\n9 Vojvodina 20 27\n12 OFK Bačka 21 18